Avis juridique important

|

31995D0564

95/564/ΕΚ: Απόφαση του Συμβουλίου της 22ας Δεκεμβρίου 1995 σχετικά με την εφαρμογή ενός προγράμματος κατάρτισης για τους επαγγελματίες της ευρωπαϊκής βιομηχανίας οπτικοακουστικών προγραμμάτων (Media II - Κατάρτιση)

Επίσημη Εφημερίδα αριθ. L 321 της 30/12/1995 σ. 0033 - 0038

ΑΠΟΦΑΣΗ ΤΟΥ ΣΥΜΒΟΥΛΙΟΥτης 22ας Δεκεμβρίου 1995σχετικά  με την εφαρμογή ενός προγράμματος κατάρτισης για τους επαγγελματίες της ευρωπαϊκής βιομηχανίας  οπτικοακουστικών προγραμμάτων (Media II-Κατάρτιση)(95/564/ΕΚ)ΤΟ ΣΥΜΒΟΥΛΙΟ ΤΗΣ  ΕΥΡΩΠΑΪΚΗΣ ΕΝΩΣΗΣ, Έχοντας υπόψη: τη συνθήκη για την ίδρυση της Ευρωπαϊκής Κοινότητας, και ιδίως το άρθρο 127 παράγραφος 4, την πρόταση της Επιτροπής (1), τη γνώμη της Οικονομικής και Κοινωνικής Επιτροπής (2), Αποφασίζοντας με τη διαδικασία του άρθρου 189 Γ της συνθήκης (3), Εκτιμώντας: 1. ότι το Ευρωπαϊκό Συμβούλιο, που συνήλθε στις 10 και 11 Δεκεμβρίου 1993 στις Βρυξέλλες, σημείωσε  τη Λευκή Βίβλο «Ανάπτυξη, ανταγωνιστικότητα, απασχόληση» ως αναφορά για τη δράση της Ευρωπαϊκής  Ένωσης και των κρατών μελών της 7 ότι η Λευκή Βίβλος υποστηρίζει μια προσέγγιση της βιομηχανικής  ανάπτυξης η οποία στηρίζεται στη συνολική ανταγωνιστικότητα, ως παράγοντα ανάπτυξης και  απασχόλησης, και καταδεικνύει, ιδίως στο κεφάλαιο 7, την ανάγκη να προσαρμοσθούν τα επαγγελματικά  προσόντα στις βιομηχανικές και τεχνολογικές αλλαγές 72. ότι το Ευρωπαϊκό Συμβούλιο, που συνήλθε  στις 24 και 25 Ιουνίου 1994 στην Κέρκυρα, σημείωσε την έκθεση της «ομάδας Bangemann», με τον τίτλο  «Η Ευρώπη και η κοινωνία της συνολικής πληροφόρησης - Συστάσεις προς το Ευρωπαϊκό Συμβούλιο»,  αναγνωρίζοντας, ιδίως, στην οπτικοακουστική βιομηχανία προγραμμάτων στρατηγική σημασία από άποψη  περιεχομένου 73. ότι το Συμβούλιο «Βιομηχανία/Τηλεπικοινωνίες» της 28ης Σεπτεμβρίου 1994 έκανε  ευνοϊκά δεκτή την ανακοίνωση της Επιτροπής της 19ης Ιουλίου 1994 με τον τίτλο «Προς την κοινωνία  των πληροφοριών στην Ευρώπη: ένα πρόγραμμα δράσης», και τόνισε την ανάγκη να βελτιωθεί η  ανταγωνιστικότητα της ευρωπαϊκής βιομηχανίας του οπτικοακουστικού τομέα 74. ότι το Συμβούλιο έλαβε  γνώση της ανακοίνωσης της Επιτροπής της 1ης Σεπτεμβρίου 1994 «Μια πολιτική βιομηχανικής  ανταγωνιστικότητας για την Ευρωπαϊκή Ένωση», αποδεικνύοντας το στενό σύνδεσμο μεταξύ των προοπτικών  ανάπτυξης των τεχνολογιών, των προϊόντων, των προγραμμάτων (ιδίως οπτικοακουστικών) και των  υπηρεσιών και συνδεδεμένων δικτύων, και υπενθυμίζοντας την ανάγκη ανύψωσης του επιπέδου κατάρτισης  των ανθρωπίνων πόρων με σκοπό να εξασφαλισθεί η ανταγωνιστικότητα της ευρωπαϊκής βιομηχανίας 75.  ότι, στις 17 Ιουνίου 1994, το Συμβούλιο έλαβε γνώση της Πράσινης Βίβλου «Στρατηγικές επιλογές για  την ανάπτυξη της βιομηχανίας των οπτικοακουστικών προγραμμάτων» 76. ότι η Επιτροπή διαβουλεύτηκε  με τους επαγγελματίες σχετικά με τις επιλογές που παρουσιάζονται στην Πράσινη Βίβλο, ιδίως  διοργανώνοντας «Ευρωπαϊκή διάσκεψη του οπτικοακουστικού τομέα», στις Βρυξέλλες, από τις 30 Ιουνίου  έως τις 2 Ιουλίου 1994 7 ότι η διαβούλευση αυτή προκάλεσε μια ισχυρή ζήτηση υπέρ ενός ενισχυμένου  προγράμματος στήριξης της ευρωπαϊκής βιομηχανίας του οπτικοακουστικού τομέα, ιδίως όσον αφορά την  κατάρτιση 77. ότι το Ευρωπαϊκό Κοινοβούλιο, στο ψήφισμά του της 6ης Μαΐου 1994 (4), εξέτασε τα  προβλήματα του οπτικοακουστικού τομέα μετά την οδηγία 89/552/ΕΟΚ του Συμβουλίου της 3ης Οκτωβρίου  1989 για το συντονισμό ορισμένων νομοθετικών, κανονιστικών και διοικητικών διατάξεων των κρατών  μελών σχετικά με την άσκηση τηλεοπτικών δραστηριοτήτων (5), «Τηλεόραση χωρίς σύνορα» στο πλαίσιο  της προετοιμασίας της ευρωπαϊκής διάσκεψης για τον οπτικοακουστικό τομέα, και είναι της άποψης ότι  «οι προτεραιότητες που επισημάνθηκαν συγκεκριμένα στα πλαίσια της συζήτησης όσον αφορά την  τροποποίηση του προγράμματος Media, ήτοι οι χρηματοδοτικοί μηχανισμοί, η προπαραγωγή, η διανομή και  η κατάρτιση, αποτελούν σημαντικούς επιτευκτέους στόχους που θα επιτρέψουν τη δημιουργία  συστηματικών και στερεών ευρωπαϊκών δικτύων» 78. ότι, στις 14 Σεπτεμβρίου 1994, η Οικονομική και  Κοινωνική Επιτροπή γνωμοδότησε για την Πράσινη Βίβλο και έκρινε ότι προγράμματα που έχουν  καταρτισθεί σε ευρωπαϊκή κλίμακα, όπως το Media, μπορούν να επηρεάσουν θετικά την ανάπτυξη  διαρθρώσεων προγραμμάτων και μέσων παραγωγής στην Ευρώπη 79. ότι η Επιτροπή έθεσε σε εφαρμογή το  «Πρόγραμμα δράσης για την ενθάρρυνση της ανάπτυξης της ευρωπαϊκής οπτικοακουστικής βιομηχανίας  (Media 1991-1995)», που θεσπίστηκε με την απόφαση 90/685/ΕΟΚ του Συμβουλίου της 21ης Δεκεμβρίου  1990 για την εφαρμογή προγράμματος δράσης για την ενθάρρυνση της ανάπτυξης της ευρωπαϊκής  οπτικοακουστικής βιομηχανίας (Media) (1991-1995) (1), και το οποίο περιλαμβάνει ιδίως ενέργειες  κατάρτισης οι οποίες αποσκοπούν στη βελτίωση των προσόντων των επαγγελματιών της βιομηχανίας  οπτικοακουστικών προγραμμάτων 710. ότι το Συμβούλιο, κατά τη συνεδρίασή του της 5ης Νοεμβρίου  1993, αφού σημείωσε την ανακοίνωση της Επιτροπής της 23ης Ιουλίου 1993 σχετικά με την έκθεση  αξιολόγησης του προγράμματος Media μετά από δύο χρόνια εφαρμογής, έκρινε ότι έπρεπε να μελετηθούν  τα μέτρα που είναι απαραίτητα για να επιτραπεί το ξεκίνημα του προγράμματος Media II μετά το 1995  711. ότι το Ευρωπαϊκό Συμβούλιο, που συνήλθε στις 9 και 10 Δεκεμβρίου 1994 στο Έσσεν, κάλεσε την  Επιτροπή να υποβάλει προτάσεις για ένα νέο πρόγραμμα Media 712. ότι το Συμβούλιο, στις 6  Δεκεμβρίου 1994, εξέδωσε την απόφαση 94/819/ΕΚ (2) για τη θέσπιση προγράμματος δράσης σχετικά με  την εφαρμογή πολιτικής της Ευρωπαϊκής Κοινότητας για την επαγγελματική κατάρτιση, «Leonardo da  Vinci» 7 ότι στο άρθρο 8 παράγραφος 1 της εν λόγω απόφασης προβλέπεται ότι η Επιτροπή φροντίζει για  τη συνολική συνοχή μεταξύ του εν λόγω προγράμματος και των άλλων κοινοτικών μέτρων στον τομέα της  κατάρτισης 713. ότι θα πρέπει να εξασφαλισθεί με κατάλληλο τρόπο ο συντονισμός με τις ενέργειες  επαγγελματικής κατάρτισης που διεξάγονται στο πλαίσιο των στόχων των Διαρθρωτικών Ταμείων 714.  ότι, σύμφωνα με το άρθρο 128 παράγραφος 4 της συνθήκης, η Κοινότητα λαμβάνει υπόψη τις πολιτιστικές  πτυχές όταν αναλαμβάνει δράση δυνάμει άλλων διατάξεων της εν λόγω συνθήκης 7 ότι θα πρέπει λοιπόν  να μεριμνά ώστε η συμμετοχή στο παρόν πρόγραμμα να αντανακλά την ευρωπαϊκή πολιτιστική  ποικιλομορφία 715. ότι είναι ανάγκη να ληφθούν υπόψη οι πολιτιστικές πλευρές του τομέα των  οπτικοακουστικών μέσων 716. ότι η ανάδειξη μιας ευρωπαϊκής αγοράς στον οπτικοακουστικό τομέα  απαιτεί επαγγελματικές ικανότητες προσαρμοσμένες στη νέα διάσταση της αγοράς, ιδίως στον τομέα της  οικονομικής και εμπορικής διαχείρισης του οπτικοακουστικού τομέα, καθώς και στη χρησιμοποίηση νέων  τεχνολογιών στο στάδιο του σχεδιασμού, της ανάπτυξης, της παραγωγής και της μετάδοσης των  προγραμμάτων 717. ότι οι επαγγελματίες θα πρέπει να αποκτήσουν προσόντα που να τους επιτρέπουν να  επωφεληθούν όσο το δυνατό περισσότερο από τη διάσταση της ευρωπαϊκής, ιδίως, αγοράς  οπτικοακουστικών προγραμμάτων και να τους ενθαρρύνουν να αναπτύξουν σχέδια που να ανταποκρίνονται  στις ανάγκες αυτής της αγοράς 718. ότι θα πρέπει να βελτιωθεί η αξιοποίηση της ευρωπαϊκής  οπτικοακουστικής κληρονομιά και να καλυφθούν οι ανάγκες της αγοράς των προγραμμάτων στον τομέα αυτό  719. ότι η αρχική κατάρτιση των επαγγελματιών πρέπει να περιέχει μαθήματα για τον οικονομικό ή  τεχνολογικό τομέα και ότι η ταχεία μεταβολή των τομέων αυτών καθιστά ιδιαιτέρως απαραίτητες τις  δράσεις συνεχούς επαγγελματικής κατάρτισης 720. ότι θα πρέπει να ενθαρρυνθεί η δικτύωση των  κέντρων επαγγελματικής κατάρτισης με σκοπό να διευκολυνθεί η ανταλλαγή τεχνογνωσίας και η  επεξεργασία συστημάτων κατάρτισης σε ευρωπαϊκό επίπεδο 721. ότι η υποστήριξη της επαγγελματικής  κατάρτισης πρέπει να λαμβάνει υπόψη διαρθρωτικούς στόχους, όπως την ανάπτυξη της ικανότητας  δημιουργίας και παραγωγής στις χώρες ή στις περιφέρειες με μικρό δυναμικό οπτικοακουστικής  παραγωγής ή/και περιορισμένη γεωγραφική και γλωσσική εμβέλεια, ή/και την ανάπτυξη του τομέα της  ανεξάρτητης παραγωγής, και ιδίως των μικρομεσαίων επιχειρήσεων (ΜΜΕ) 722. ότι η ισότητα των  ευκαιριών αποτελεί θεμελιώδη αρχή στις πολιτικές της Ευρωπαϊκής Ένωσης, που πρέπει να ληφθεί υπόψη  κατά την εφαρμογή του παρόντος προγράμματος 723. ότι, στην παρούσα απόφαση, παρεμβάλλεται ένα ποσό  αναφοράς, κατά την έννοια του σημείου 2 της δήλωσης του Ευρωπαϊκού Κοινοβουλίου, του Συμβουλίου και  της Επιτροπής, της 6ης Μαρτίου 1995, για ολόκληρη τη διάρκεια του παρόντος προγράμματος, χωρίς  τούτο να θίγει τις αρμοδιότητες της αρμόδιας επί του προϋπολογισμού αρχής που καθορίζονται στη  συνθήκη 724. ότι, τηρουμένης της αρχής της επικουρικότητας, η δράση της Κοινότητας πρέπει να  υποστηρίζει και να συμπληρώνει τις δράσεις τις οποίες διεξάγουν οι αρμόδιες αρχές στα κράτη μέλη  725. ότι τα μέτρα που προβλέπει το παρόν πρόγραμμα έχουν στόχο τη διεθνική συνεργασία που παρέχει  προστιθέμενη αξία τόσο στις ενέργειες που διεξάγονται στα κράτη μέλη όσο και σε εκείνες στις οποίες  προβαίνουν οι αρμόδιοι για τα θέματα κατάρτισης, τηρουμένης της προαναφερθείσας αρχής της  επικουρικότητας 726. ότι θα έπρεπε να συνεχιστεί και να προωθηθεί ιδιαίτερα το άνοιγμα του  προγράμματος Media στη συμμετοχή των συνδεδεμένων χωρών της Κεντρικής και Ανατολικής Ευρώπης  (ΧΚΑΕ), σύμφωνα με τους όρους που καθορίζονται από τα πρόσθετα πρωτόκολλα των συμφωνιών σύνδεσης  που αφορούν τη συμμετοχή σε κοινοτικά προγράμματα που έχουν συναφθεί ή πρόκειται να συναφθούν με  αυτές τις χώρες, καθώς και στη συμμετοχή της Κύπρου, της Μάλτας και των κρατών ΕΖΕΣ που είναι μέλη  της συμφωνίας για τον ΕΟΧ, με βάση συμπληρωματικές πιστώσεις, με τους ιδίους κανόνες με αυτούς που  ισχύουν για τις χώρες ΕΖΕΣ, σύμφωνα με διαδικασίες που θα συμφωνηθούν με αυτές τις χώρες 7 ότι,  εξάλλου, το παρόν πρόγραμμα θα πρέπει να ανοίξει στη συνεργασία με άλλες τρίτες χώρες που έχουν  συνάψει συμφωνίες οι οποίες περιλαμβάνουν ρήτρες περί οπτικοακουστικών μέσων 7 ότι οι λεπτομέρειες  αυτής της συμμετοχής ή συνεργασίας θα πρέπει να καθοριστούν, την κατάλληλη στιγμή, μεταξύ των  ενδιαφερόμενων μερών 727. ότι είναι επιθυμητό να συντονιστούν οι δραστηριότητες που προβλέπει το  πρόγραμμα με τις δραστηριότητες που αναπτύσσουν διεθνείς οργανισμοί, όπως το Συμβούλιο της Ευρώπης  728. ότι θα πρέπει να χορηγηθεί κοινοτική ενίσχυση, βάσει εκτίμησης a priori, παρακολούθησης και  αποτίμησης a posteriori, ΑΠΟΦΑΣΙΖΕΙ: Άρθρο 1Η παρούσα απόφαση θεσπίζει, για περίοδο από 1ης Ιανουαρίου 1996 και  μέχρι 31 Δεκεμβρίου 2000, πρόγραμμα επαγγελματικής κατάρτισης, εφεξής καλούμενο «πρόγραμμα». Το  πρόγραμμα αυτό, που στηρίζει και συμπληρώνει τις ενέργειες των κρατών μελών, χωρίς καθόλου να  εναρμονίζονται οι νομοθετικές και κανονιστικές διατάξεις των κρατών μελών, και με πλήρη σεβασμό της  ευθύνης τους όσον αφορά το περιεχόμενο και την οργάνωση της επαγγελματικής κατάρτισης, καθώς και  της πολιτιστικής πολυμορφίας χωρών και περιφερειών, αποβλέπει στο να παράσχει στους επαγγελματίες  της οπτικοακουστικής βιομηχανίας τις απαραίτητες ικανότητες ώστε να μπορούν να επωφελούνται πλήρως  από την ευρωπαϊκή διάσταση της αγοράς και από τη χρησιμοποίηση των νέων τεχνολογιών. Άρθρο 2Εντός του πλαισίου που περιγράφεται στο άρθρο 1, οι στόχοι του προγράμματος είναι οι  ακόλουθοι: 1. να ανταποκριθεί στις ανάγκες της βιομηχανίας και να ευνοήσει την ανταγωνιστικότητά της,  βελτιώνοντας την αρχική και προπαντός τη συνεχή επαγγελματική κατάρτιση των επαγγελματιών του  οπτικοακουστικού τομέα, για να τους δώσει τις γνώσεις και τις ικανότητες που χρειάζονται για να μην  παραβλέπουν την ευρωπαϊκή αγορά και τις άλλες αγορές, ιδίως στον τομέα: - της οικονομικής και εμπορικής διαχείρισης, συμπεριλαμβανομένων των νομικών κανόνων, - της χρησιμοποίησης και της ανάπτυξης νέων τεχνολογιών για την παραγωγή οπτικοακουστικών  προγραμμάτων υψηλής προστιθέμενης εμπορικής και καλλιτεχνικής αξίας, ως συμπλήρωμα της κατάρτισης  για τα επαγγέλματα στους τομείς της εικόνας και του ήχου, - της τεχνικής για τη συγγραφή σεναρίων. Υποστηρίζοντας την ανάπτυξη των επιχειρήσεων και σχεδίων (νέα προγράμματα ή αξιοποίηση της  οπτικοακουστικής κληρονομιάς), καθώς και κοινών επιχειρηματικών πρακτικών, ο στόχος αυτός θα λάβει  υπόψη τη διεθνική συνιστώσα. 2. Να ενθαρρύνει τη συνεργασία και τις ανταλλαγές τεχνογνωσίας με τη δημιουργία δικτύων μεταξύ των  ενδιαφερομένων εταίρων για την κατάρτιση: ιδρυμάτων κατάρτισης, επαγγελματικών κύκλων και  επιχειρήσεων και με την ανάπτυξη της κατάρτισης των εκπαιδευτών. Για την επίτευξη των στόχων που καθορίζονται στο πρώτο εδάφιο σημεία 1 και 2, θα πρέπει να δοθεί  ιδιαίτερη προσοχή στις ειδικές ανάγκες των χωρών ή περιφερειών με χαμηλό παραγωγικό δυναμικό ή/και  περιορισμένη γλωσσική και γεωγραφική έκταση, καθώς και στην ανάπτυξη κλάδου ανεξάρτητης ευρωπαϊκής  παραγωγής και διανομής, ιδίως μικρομεσαίων επιχειρήσεων (ΜΜΕ). Άρθρο 3Οι δικαιούχοι κοινοτικής υποστήριξης που συμμετέχουν στην υλοποίηση των δράσεων που  ορίζονται στο παράρτημα οφείλουν να εξασφαλίζουν σημαντικό μέρος (τουλάχιστον 50 %) της  χρηματοδότησης. Σε εξαιρετικές περιπτώσεις, δεόντως αιτιολογημένες, το ποσοστό αυτό θα μπορεί να  μειώνεται μέχρι το 25 %. Η κοινοτική χρηματοδότηση καθορίζεται συναρτήσει του κόστους και της φύσης της εκάστοτε  σχεδιαζόμενης ενέργειας. Το ποσό της χρηματοδοτικής αναφοράς για την εκτέλεση του προγράμματος ορίζεται σε 45 εκατομμύρια  Ecu, για την περίοδο που αναφέρεται στο άρθρο 1. Οι ετήσιες πιστώσεις εγκρίνονται από την αρμόδια για τον προϋπολογισμό αρχή εντός των ορίων των  δημοσιονομικών προοπτικών. Άρθρο 41. Η Επιτροπή φέρει την ευθύνη της εφαρμογής του προγράμματος, σύμφωνα με τις  λεπτομέρειες που προβλέπονται στο παράρτημα. Η Επιτροπή επικουρείται από επιτροπή απαρτιζόμενη από δύο αντιπροσώπους ανά κράτος μέλος  προεδρευόμενη από τον αντιπρόσωπο της Επιτροπής. 2. Ο αντιπρόσωπος της Επιτροπής υποβάλλει, προς γνωμοδότηση, στην επιτροπή σχέδιο ληπτέων μέτρων  σχετικά με: - τις λεπτομέρειες της εκτέλεσης των ενεργειών που προβλέπονται στο παράρτημα, - το περιεχόμενο των προσκλήσεων υποβολής προτάσεων, τον καθορισμό των κριτηρίων και διαδικασιών  έγκρισης και επιλογής των σχεδίων, καθώς και την τελική επιλογή των μεσολαβούντων οργανισμών, - τα ζητήματα τα σχετικά με την ετήσια εσωτερική κατανομή του προγράμματος, - τις λεπτομέρειες της παρακολούθησης και της αξιολόγησης των ενεργειών. Εξάλλου, ο αντιπρόσωπος της Επιτροπής της υποβάλλει επίσης, προς γνωμοδότηση, την εξέταση κάθε  κοινοτικής επιχορήγησης άνω των 200 000 Ecu ανά έτος 7 το όριο αυτό μπορεί να επανεξεταστεί από την  επιτροπή υπό το φως της πείρας. 3. Η επιτροπή διατυπώνει τη γνώμη της για το σχέδιο αυτό εντός προθεσμίας που μπορεί να ορίζει ο  πρόεδρος, ανάλογα με τον επίγοντα χαρακτήρα του θέματος. Η γνώμη διατυπώνεται με την πλειοψηφία που  προβλέπεται στο άρθρο 148 παράγραφος 2 της συνθήκης για την έκδοση των αποφάσεων που καλείται να  λάβει το Συμβούλιο κατόπιν προτάσεως της Επιτροπής. Κατά τις ψηφοφορίες στην επιτροπή, οι ψήφοι των  αντιπροσώπων των κρατών μελών σταθμίζονται όπως ορίζει το προαναφερόμενο άρθρο. Ο πρόεδρος δεν  λαμβάνει μέρος στην ψηφοφορία. Η Επιτροπή λαμβάνει μέτρα αμέσου ισχύος. Ωστόσο, αν τα μέτρα αυτά δεν είναι σύμφωνα με τη γνώμη της  επιτροπής, τότε τα μέτρα αυτά γνωστοποιούνται αμέσως από την Επιτροπή στο Συμβούλιο. Σ' αυτή την  περίπτωση: - η Επιτροπή αναβάλλει την εφαρμογή των μέτρων που αποφάσισε επί δύο μήνες, - το Συμβούλιο, αποφασίζοντας με ειδική πλειοψηφία, μπορεί να λάβει διαφορετική απόφαση εντός της  προθεσμίας που προβλέπεται στο προηγούμενο εδάφιο. 4. Η Επιτροπή μπορεί να ζητήσει τη γνώμη της επιτροπής για οποιοδήποτε άλλο ζήτημα σχετικό με την  εφαρμογή του προγράμματος. Η επιτροπή διατυπώνει τη γνώμη της εντός προθεσμίας που μπορεί να ορίζει ο πρόεδρος, ανάλογα με τον  επείγοντα χαρακτήρα του θέματος, ενδεχομένως κατόπιν ψηφοφορίας. Η γνώμη καταχωρείται στα πρακτικά 7 εξάλλου, κάθε κράτος μέλος δικαιούται να ζητήσει να καταγραφεί  στα πρακτικά η θέση του. Η Επιτροπή λαμβάνει όσο το δυνατόν περισσότερο υπόψη τη γνώμη της επιτροπής και την ενημερώνει για  τον τρόπο με τον οποίο έλαβε υπόψη τη γνώμη αυτή. Ο αντιπρόσωπος της Επιτροπής ενημερώνει την επιτροπή έγκαιρα και τακτικά για τις χρηματοδοτικές  ενισχύσεις που χορηγούνται στα πλαίσια του προγράμματος (ποσά, διάρκεια, κατανομή, δικαιούχοι). Άρθρο 5Το πρόγραμμα είναι ανοικτό στη συμμετοχή των συνδεδεμένων χωρών της Κεντρικής και  Ανατολικής Ευρώπης (ΧΚΑΕ), σύμφωνα με τους όρους που καθορίζονται από τα πρόσθετα πρωτόκολλα των  συμφωνιών σύνδεσης τα σχετικά με τη συμμετοχή σε κοινοτικά προγράμματα που έχουν συναφθεί ή  πρόκειται να συναφθούν με τις χώρες αυτές. Το πρόγραμμα αυτό είναι ανοικτό στη συμμετοχή της Κύπρου, της Μάλτας και των χωρών ΕΖΕΣ που είναι  μέλη της συμφωνίας για τον ΕΟΧ, βάσει συμπληρωματικών πιστώσεων, με τους ίδιους κανόνες με αυτούς  που ισχύουν για τις χώρες ΕΖΕΣ, σύμφωνα με διαδικασίες που θα συμφωνηθούν με τις χώρες αυτές. Είναι επίσης ανοικτό στη συνεργασία με άλλες τρίτες χώρες που έχουν συνάψει συμφωνίες συνεργασίας  με ρήτρες περί οπτικοακουστικών μέσων. Οι λεπτομέρειες αυτής της συμμετοχής ή συνεργασίας θα καθοριστούν, την κατάλληλη στιγμή, μεταξύ των  ενδιαφερομένων μερών. Άρθρο 61. Η Επιτροπή εγγυάται ότι οι προβλεπόμενες από την παρούσα απόφαση ενέργειες εκτιμώνται  a priori, παρακολουθούνται και αποτιμώνται a posteriori. 2. Οι επιλεγέντες δικαιούχοι υποβάλλουν ετήσια έκθεση στην Επιτροπή. 3. Κατά το πέρας της υλοποίησης των σχεδίων, η Επιτροπή αποτιμά τον τρόπο διεξαγωγής και τον  αντίκτυπο της υλοποίησής τους ώστε να κρίνει εάν επετεύχθησαν οι αρχικά καθορισθέντες στόχοι. 4. Μετά την παρέλευση δύο ετών και έξι μηνών από την έναρξη εφαρμογής του προγράμματος και εντός  των έξι μηνών που ακολουθούν την εν λόγω περίοδο, η Επιτροπή, αφού προσφύγει στην επιτροπή με τη  διαδικασία που προβλέπει το άρθρο 4 παράγραφοι 2 και 3, υποβάλλει στο Ευρωπαϊκό Κοινοβούλιο, στο  Συμβούλιο και στην Οικονομική και Κοινωνική Επιτροπή έκθεση αξιολόγησης σχετικά με τα επιτευχθέντα  αποτελέσματα, συνοδευόμενη, ενδεχομένως, από οιοδήποτε μέτρο προσαρμογής του προγράμματος. Η έκθεση αυτή προβάλλει ιδιαιτέρως, βάσει της χρηματοοικονομικής στήριξης που χορηγεί η Κοινότητα,  τη δημιουργία προστιθεμένης αξίας και τον κοινωνικοοικονομικό αντίκτυπο. 5. Μετά το πέρας της εκτέλεσης του προγράμματος, η Επιτροπή υποβάλλει στο Ευρωπαϊκό Κοινοβούλιο,  στο Συμβούλιο και στην Οικονομική και Κοινωνική Επιτροπή έκθεση σχετικά με την εφαρμογή και τα  αποτελέσματα του προγράμματος. Βρυξέλλες, 22 Δεκεμβρίου 1995. Για το ΣυμβούλιοΟ ΠρόεδροςL. ATIENZA SERNA(1) ΕΕ αριθ. C 108 της 29. 4.  1995, σ. 4. (2) ΕΕ αριθ. C 256 της 2. 10. 1995, σ. 24. (3) Γνώμη του Ευρωπαϊκού Κοινοβουλίου της 16ης Ιουνίου 1995 (ΕΕ αριθ. C 166 της 3. 7. 1995, σ.  200), κοινή θέση του Συμβουλίου της 10ης Ιουλίου 1995 (ΕΕ αριθ. C 281 της 25. 10. 1995, σ. 1) και  απόφαση του Ευρωπαϊκού Κοινοβουλίου της 15ης Νοεμβρίου 1995 (δεν έχει ακόμα δημοσιευθεί στην  Επίσημη Εφημερίδα). (4) ΕΕ αριθ. C 205 της 25. 7. 1994, σ. 561. (5) ΕΕ αριθ. L 298 της 17. 10. 1989, σ. 23. (1) ΕΕ αριθ. L 380 της 31. 12. 1990, σ. 37. (2) ΕΕ αριθ. L 340 της 29. 12. 1994, σ. 8.  ΠΑΡΑΡΤΗΜΑ 1. ΕΝΕΡΓΕΙΕΣ ΠΟΥ ΠΡΕΠΕΙ ΝΑ ΤΕΘΟΥΝ ΣΕ ΕΦΑΡΜΟΓΗΣτόχος του προγράμματος είναι  να δώσει τη δυνατότητα στους επαγγελματίες, υποστηρίζοντας και συμπληρώνοντας τις ενέργειες των  κρατών μελών, να προσαρμοσθούν στη διάσταση της ευρωπαϊκής, ιδίως, οπτικοακουστικής αγοράς, με την  προώθηση της επαγγελματικής κατάρτισης στον τομέα της οικονομικής και εμπορικής διαχείρισης,  συμπεριλαμβανομένων των νομικών κανόνων, καθώς και στον τομέα των νέων τεχνολογιών (μεταξύ άλλων  για τη διαφύλαξη και αξιοποίηση της ευρωπαϊκής κινηματογραφικής και οπτικοακουστικής κληρονομιάς). Οι προτεινόμενες ενέργειες αφορούν την αρχική και προπαντός τη συνεχή επαγγελματική κατάρτιση. 1.1. Κατάρτιση στον τομέα της οικονομικής και εμπορικής διαχείρισηςΣκοπός της κατάρτισης αυτής  είναι να αναπτύξει την ικανότητα των επαγγελματιών να κατανοούν και να χρησιμοποιούν την ευρωπαϊκή  διάσταση στους τομείς της ανάπτυξης, της παραγωγής και της διανομής/μετάδοσης των οπτικοακουστικών  προγραμμάτων. Σκοπός των προτεινόμενων ενεργειών είναι: - η προώθηση της επεξεργασίας και της ενημέρωσης ενοτήτων κατάρτισης που αφορούν τη διαχείριση, ως  συμπλήρωμα των ενεργειών των κρατών μελών, - η ενθάρρυνση της ενσωμάτωσης αυτών των ενοτήτων κατάρτισης στις ενέργειες κατάρτισης που  διεξάγουν τα ιδρύματα κατάρτισης, οι επαγγελματικοί κύκλοι και οι επιχειρήσεις, - η δικτύωση των ενεργειών κατάρτισης και η διευκόλυνση των ανταλλαγών σπουδαστών/επαγγελματιών με  τη χορήγηση υποτροφιών, τη διοργάνωση περιόδων πρακτικής άσκησης σε επιχειρήσεις εγκατεστημένες σε  άλλα κράτη μέλη και με τη συμβολή στην κατάρτιση των εκπαιδευτών, και ιδίως στην τηλεδιδασκαλία,  ευνοώντας τις ανταλλαγές και τις εταιρικές σχέσεις που συνδέουν τις χώρες και περιφέρειες με χαμηλό  παραγωγικό δυναμικό ή/και περιορισμένη γλωσσική και γεωγραφική έκταση. 1.2. Κατάρτιση στον τομέα των νέων τεχνολογιώνΣκοπός της κατάρτισης αυτής είναι να αναπτύξει την  ικανότητα των επαγγελματιών να χρησιμοποιούν προηγμένες τεχνικές δημιουργίας, ιδίως στους τομείς  των κινούμενων σχεδίων, των γραφικών απεικονίσεων με τη βοήθεια υπολογιστή, των πολυμέσων και της  διαλογικής επικοινωνίας. Σκοπός των προτεινόμενων ενεργειών είναι: - η προώθηση της εκπόνησης και ενημέρωσης ενοτήτων κατάρτισης που αφορούν τις νέες τεχνολογίες του  οπτικοακουστικού τομέα, ως συμπλήρωμα των ενεργειών των κρατών μελών, - η ενθάρρυνση της ενσωμάτωσης αυτών των ενοτήτων κατάρτισης στις ενέργειες κατάρτισης που  διεξάγουν τα ιδρύματα κατάρτισης, οι επαγγελματικοί κύκλοι και οι επιχειρήσεις, - η δικτύωση των ενεργειών κατάρτισης και η διευκόλυνση των ανταλλαγών εκπαιδευτών και  σπουδαστών/επαγγελματιών με τη χορήγηση υποτροφιών, τη διοργάνωση περιόδων πρακτικής άσκησης σε  επιχειρήσεις εγκατεστημένες σε άλλα κράτη μέλη και με τη συμβολή στην κατάρτιση των εκπαιδευτών,  και ιδίως στην τηλεδιδασκαλία, ευνοώντας τις ανταλλαγές και τις εταιρικές σχέσεις που συνδέουν τις  χώρες και περιφέρειες με χαμηλό παραγωγικό δυναμικό ή/και περιορισμένη γλωσσική και γεωγραφική  έκταση. 2. ΔΙΑΔΙΚΑΣΙΑ ΕΦΑΡΜΟΓΗΣ2.1. ΠροσέγγισηΓια την υλοποίηση του προγράμματος, η Επιτροπή θα  συνεργάζεται στενά με τα κράτη μέλη. Θα διαβουλεύεται, επίσης, με τους ενδιαφερόμενους εταίρους. Θα  μεριμνά ώστε η συμμετοχή των επαγγελματιών να αντανακλά ισορροπημένα την ευρωπαϊκή πολιτιστική  πολυμορφία. Η Επιτροπή θα ενθαρρύνει τη συνεργασία των ιδρυμάτων κατάρτισης, των επαγγελματικών κύκλων και των  επιχειρήσεων με τους σχεδιαστές των ενοτήτων, μόλις αυτές εκπονηθούν. Η Επιτροπή θα διευκολύνει την υποδοχή ασκουμένων, ιδίως από χώρες και περιφέρειες με χαμηλό  παραγωγικό δυναμικό ή/και περιορισμένη γλωσσική και γεωγραφική έκταση. 2.2. Κοινοτική χρηματοδότησηΟι κοινοτικές χρηματοδοτήσεις αποσκοπούν στην υποστήριξη των  προσπαθειών των εθνικών εταίρων να συμπληρώσουν τους υφιστάμενους κύκλους κατάρτισης με ενότητες  στον τομέα της διαχείρισης και των νέων τεχνολογιών. Η κοινοτική χρηματοδότηση έως του 50 % (που σε εξαιρετικές περιπτώσεις, δεόντως αιτιολογημένες,  μπορεί να αυξάνεται μέχρι το 75 %) των συνολικών δαπανών κατάρτισης, εγγράφεται στο πλαίσιο κοινής  χρηματοδότησης με δημόσιους ή/και ιδιωτικούς εταίρους. Η διαδικασία που προβλέπεται στο άρθρο 4 χρησιμοποιείται για να καθοριστεί: - η κατανομή των χρηματοδοτήσεων για κάθε τύπο ενέργειας που περιγράφεται στα σημεία 1.1 και 1.2  του παρόντος παραρτήματος και- η κοινοτική συνεισφορά στο κόστος των διαφόρων σχεδίων, που  επιλέγονται βάσει προσκλήσεων υποβολής προτάσεων. Οι σχεδιαστές ενοτήτων κατάρτισης και τα κέντρα κατάρτισης που θα τις ενσωματώνουν θα επιλέγονται  με πρόσκληση υποβολής προσφορών. 2.3. ΕφαρμογήΗ Επιτροπή θέτει σε εφαρμογή το πρόγραμμα σύμφωνα με τη διαδικασία του άρθρου 4. 2.3.1. Για την υλοποίηση του προγράμματος, και ιδίως για την τεχνική επιλογή των σχεδίων, την  παρακολούθηση και αξιολόγηση των επιχορηγούμενων από το πρόγραμμα σχεδίων, η Επιτροπή θα φροντίσει  να περιβάλλεται από αναγνωρισμένου κύρους εμπειρογνώμονες του οπτικοακουστικού τομέα στο χώρο της  επαγγελματικής κατάρτισης. Για το σκοπό αυτό, μπορεί, εφόσον χρειάζεται, να προσφεύγει σε ενδιάμεσους φορείς, οι οποίοι, βάσει  της επαγγελματικής τους εμπειρογνωμοσύνης, θα της προσφέρουν τεχνική βοήθεια και θα διατυπώνουν  προτάσεις επιλογής των δικαιούχων, υπό την επιφύλαξη άλλων τρόπων επιλογής. Οι φορείς αυτοί  επιλέγονται μετά από πρόσκληση υποβολής προτάσεων και σύμφωνα με τη διαδικασία του άρθρου 4  παράγραφος 2. Η Επιτροπή προβαίνει στην οριστική επιλογή των δικαιούχων των χρηματοδοτήσεων του προγράμματος στα  πλαίσια του άρθρου 4 παράγραφος 2. Εξάλλου, η Επιτροπή και τα κράτη μέλη οργανώνουν την αμοιβαία ανταλλαγή των χρήσιμων για την  εφαρμογή του προγράμματος πληροφοριών και θεσπίζουν τις αναγκαίες διατάξεις, ιδίως μέσω της  περαιτέρω διεξαγωγής των δραστηριοτήτων των Media-desks, για να εξασφαλίσουν την προβολή του  προγράμματος και να ενθαρρύνουν την όσο το δυνατόν μεγαλύτερη συμμετοχή επαγγελματιών στις  ενέργειές του και να εξασφαλίσουν συνεχή επικοινωνία με τις διάφορες υπηρεσίες στήριξης των κρατών  μελών, αποσκοπώντας στη συμπληρωματικότητα μεταξύ των ενεργειών του παρόντος προγράμματος και των  εθνικών μέτρων στήριξης.


title: Απόφαση 2012/392/ΚΕΠΠΑ του Συμβουλίου, της 16ης Ιουλίου 2012 , για την αποστολή CSDP της Ευρωπαϊκής Ένωσης στο Νίγηρα (EUCAP Sahel Niger)

text:
               17.7.2012

               EL

               Επίσημη Εφημερίδα της Ευρωπαϊκής Ένωσης

               L 187/48

         ΑΠΌΦΑΣΗ 2012/392/ΚΕΠΠΑ ΤΟΥ ΣΥΜΒΟΥΛΊΟΥ
   της 16ης Ιουλίου 2012
   για την αποστολή CSDP της Ευρωπαϊκής Ένωσης στο Νίγηρα (EUCAP Sahel Niger)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για την Ευρωπαϊκή Ένωση, και ιδίως τα άρθρα 28, 42 παράγραφος 4 και 43 παράγραφος 2,
   την πρόταση της Ύπατης Εκπροσώπου της Ένωσης για τις Εξωτερικές Υποθέσεις και την Πολιτική Ασφάλειας,
   Εκτιμώντας τα ακόλουθα:

               (1)

               Στις 21.3. 2012, το Συμβούλιο συμφώνησε να ακολουθήσει τη Στρατηγική της Ευρωπαϊκής Ένωσης για την ασφάλεια και την ανάπτυξη στο Σαχέλ υπογραμμίζοντας ότι, η ΕΕ έχει εκφράσει το ενδιαφέρον της από παλιά για τη μείωση του επιπέδου ανασφάλειας και τη βελτίωση της ανάπτυξης στην περιοχή του Σαχέλ. Πιο πρόσφατα, η εντατικοποίηση των τρομοκρατικών δραστηριοτήτων και οι συνέπειες της σύγκρουσης στη Λιβύη αύξησαν την αίσθηση του επείγοντος για την προστασία των ευρωπαίων πολιτών και την πρόληψη της επέκτασης των απειλών αυτών στην ΕΕ, συμβάλλοντας ωστόσο στη μείωση των περιφερειακών απειλών κατά της ασφάλειας.

               (2)

               Στις 23 Μαρτίου 2012 το Συμβούλιο ενέκρινε τη γενική ιδέα διαχείρισης της κρίσης για την πιθανή μη στρατιωτική αποστολή κοινής πολιτικής άμυνας και ασφάλειας (ΚΠΑΑ) στο Σαχέλ.

               (3)

               Την 1η Ιουνίου 2012, ο πρωθυπουργός του Νίγηρα απευθύνθηκε προς την Ύπατο Εκπρόσωπο της Ένωσης για θέματα εξωτερικής πολιτικής και πολιτικής ασφάλειας (ΥΕ) με προσκλητήρια επιστολή όσον αφορά την προγραμματισμένη αποστολή ΚΠΑΑ, χαιρετίζοντας την ανάπτυξη ΚΠΑΑ της Ένωσης που αποσκοπεί στην ενίσχυση των ικανοτήτων των δυνάμεων ασφαλείας του Νίγηρα, ιδιαίτερα στην καταπολέμηση της τρομοκρατίας και του οργανωμένου εγκλήματος με αποτελεσματικό, συνεκτικό και συντονισμένο τρόπο.

               (4)

               Το Κέντρο Επιφυλακής πρέπει να ενεργοποιηθεί για την EUCAP Sahel Niger.

               (5)

               Η EUCAP SAHEL Niger θα διεξάγεται σε περιστάσεις που μπορεί να επιδεινωθούν και θα μπορούσαν να παρεμποδίσουν την επίτευξη των στόχων της εξωτερικής δράσης της Ένωσης, όπως ορίζεται στο άρθρο 21 της Συνθήκης για την Ευρωπαϊκή Ένωση (ΣΕΕ),

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Αποστολή
   Η Ένωση συστήνει Αποστολή CSDP της Ευρωπαϊκής Ένωσης στο Νίγηρα για υποστήριξη στην ανάπτυξη ικανοτήτων των φορέων ασφαλείας του Νίγηρα στην καταπολέμηση της τρομοκρατίας και του οργανωμένου εγκλήματος (EUCAP Sahel Niger).
   Άρθρο 2
   Στόχοι
   Κατά την εφαρμογή της ενωσιακής στρατηγικής ασφαλείας και ανάπτυξης στο Σαχέλ, η EUCAP SAHEL Niger επιδιώκει να βοηθήσει τις αρχές του Νίγηρος να υλοποιήσουν τον τομέα ασφαλείας της οικείας στρατηγικής για την ασφάλεια και την ανάπτυξη και να βελτιώσουν τον περιφερειακό συντονισμό στα κοινά προβλήματα ασφαλείας. Συγκεκριμένα, η EUCAP SAHEL Niger, επιδιώκει, υπό τοπική διαχείριση, να συμβάλλει στην ανάπτυξη ολοκληρωμένης, πολυδιάστατης, συνεκτικής, βιώσιμης προσέγγισης και προσέγγισης με γνώμονα τα ανθρώπινα δικαιώματα μεταξύ των διαφόρων φορέων ασφαλείας του Νίγηρα στην καταπολέμηση της τρομοκρατίας και του οργανωμένου εγκλήματος.
   Άρθρο 3
   Καθήκοντα
   1.   Προκειμένου να εκπληρώσει τους στόχους του άρθρου 2, η EUCAP SAHEL Niger:

               α)

               συνδράμει και συμβουλεύει στην υλοποίηση της ασφάλειας της στρατηγικής του Νίγηρα για την ασφάλεια και την ανάπτυξη σε εθνικό επίπεδο, συμπληρωματικά με άλλους φορείς,

               β)

               υποστηρίζει την ανάπτυξη συνεκτικού περιφερειακού και διεθνούς συντονισμού στην καταπολέμηση της τρομοκρατίας και του οργανωμένου εγκλήματος,

               γ)

               ενισχύει το κράτος δικαίου μέσω της ανάπτυξης της ικανότητας εγκληματολογικής έρευνας, και στο πλαίσιο αυτό αναπτύσσει και υλοποιεί κατάλληλα προγράμματα κατάρτισης,

               δ)

               υποστηρίζει την ανάπτυξη της βιωσιμότητας των δυνάμεων ασφαλείας του Νίγηρα,

               ε)

               συμβάλλει στον προσδιορισμό, τον προγραμματισμό και την εφαρμογή έργων στον τομέα της ασφάλειας.

         2.   Η EUCAP SAHEL Niger επικεντρώνεται αρχικά στις δράσεις της παραγράφου 1 που βελτιώνουν τον έλεγχο επί της επικρατείας του Νίγηρος, σε συνεργασία με τις ένοπλες δυνάμεις της χώρας.
   3.   Η EUCAP SAHEL Niger δεν έχει εκτελεστικές αρμοδιότητες.
   Άρθρο 4
   Δομή διοίκησης και διάρθρωση
   1.   Η EUCAP Sahel Niger διαθέτει ενοποιημένη δομή διοίκησης, ως επιχείρηση διαχείρισης κρίσεων.
   2.   Η EUCAP Sahel Niger έχει το Αρχηγείο της στο Niamey.
   3.   Η δομή της EUCAP SAHEL Niger περιλαμβάνει:

               α)

               Αρχηγό αποστολής·

               β)

               συνιστώσα σχεδιασμού και επιχειρήσεων που περιλαμβάνει περιφερειακούς αξιωματικούς συνδέσμους·

               γ)

               συνιστώσα στήριξης της αποστολής·

               δ)

               στοιχεία υποβολής εκθέσεων, ασφάλειας, αναλυτικής και συμβουλευτικής δημόσιας πληροφόρησης.

               ε)

               Γραφείο υποστήριξης στις Βρυξέλλες.

         4.   Η αποστολή EUCAP Sahel Niger θα διαθέτει μονάδα σχεδιασμού για την εκπόνηση και εκτέλεση σχεδίων. Η αποστολή EUCAP SAHEL Niger μπορεί, κατά περίπτωση, να συντονίζει, διευκολύνει και παρέχει συμβουλές όσον αφορά σχέδια που υλοποιούνται από κράτη μέλη και από τρίτα κράτη, υπό την ευθύνη τους, σε τομείς που συνδέονται με την EUCAP Sahel Niger και στηρίζουν τους στόχους της.
   Άρθρο 5
   Διοικητής Μη Στρατιωτικών Επιχειρήσεων
   1.   Ο Διευθυντής Μη Στρατιωτικής Δυνατότητας Προγραμματισμού και Διεξαγωγής Επιχειρήσεων (CPCC) αναλαμβάνει καθήκοντα Διοικητή Μη Στρατιωτικών Επιχειρήσεων για την EUCAP SAHEL Niger.
   2.   Ο Διοικητής Μη Στρατιωτικών Επιχειρήσεων, υπό τον πολιτικό έλεγχο και τη στρατηγική διοίκηση της Επιτροπής Πολιτικής και Ασφάλειας (ΕΠΑ) και υπό τη γενική εξουσία της ΥΕ ασκεί τη διοίκηση και τον έλεγχο της EUCAP SAHEL Niger σε στρατηγικό επίπεδο.
   3.   Ο Διοικητής Μη Στρατιωτικών Επιχειρήσεων εξασφαλίζει, όσον αφορά τη διενέργεια επιχειρήσεων, την ορθή και αποτελεσματική εφαρμογή των αποφάσεων του Συμβουλίου, καθώς και των αποφάσεων της ΕΠΑ, μεταξύ άλλων μέσω της έκδοσης των κατάλληλων εντολών στο στρατηγικό επίπεδο προς τον Αρχηγό αποστολής, στον οποίο παρέχει συμβουλές και τεχνική υποστήριξη.
   4.   Ο Διοικητής Μη Στρατιωτικών Επιχειρήσεων ενημερώνει το Συμβούλιο μέσω της ΥΕ.
   5.   Το αποσπασμένο προσωπικό παραμένει πλήρως υπό τις εντολές των εθνικών αρχών του κράτους από το οποίο αποσπάστηκε, κατά τους εθνικούς κανόνες, ή του θεσμικού οργάνου της Ένωσης ή υπό τις εντολές της Ευρωπαϊκής υπηρεσίας εξωτερικής δράσης. Οι αρχές αυτές μεταβιβάζουν τον επιχειρησιακό έλεγχο (OPCON) του προσωπικού τους, των ομάδων και των μονάδων τους στον Διοικητή Μη Στρατιωτικών Επιχειρήσεων.
   6.   Ο Διοικητής Μη Στρατιωτικών Επιχειρήσεων είναι ο μόνος υπεύθυνος να εξασφαλίζει ότι το καθήκον επιμέλειας της ΕΕ εκπληρώνεται σωστά.
   7.   Ο Διοικητής Μη Στρατιωτικών Επιχειρήσεων και ο αρχηγός αποστολής στο Niamey διαβουλεύονται μεταξύ τους εφόσον απαιτείται.
   Άρθρο 6
   Αρχηγός αποστολής
   1.   Ο Αρχηγός αποστολής είναι υπεύθυνος για τη διοίκηση και τον έλεγχο της EUCAP SAHEL Niger στο θέατρο των επιχειρήσεων και είναι άμεσα υπόλογος στο διοικητή μη στρατιωτικών επιχειρήσεων.
   2.   Ο Αρχηγός αποστολής διοικεί και ελέγχει το προσωπικό, τις ομάδες και τις μονάδες των συμμετεχόντων κρατών βάσει των διαταγών του διοικητή μη στρατιωτικών επιχειρήσεων, έχει δε τη διοικητική και υλικοτεχνική ευθύνη, μεταξύ άλλων, για τα περιουσιακά στοιχεία, τους πόρους και τις πληροφορίες που τίθενται στη διάθεση της EUCAP SAHEL Niger.
   3.   O αρχηγός αποστολής δίδει εντολές προς το σύνολο του προσωπικού της αποστολής EUCAP Sahel Niger, συμπεριλαμβανομένου του γραφείου υποστήριξης στις Βρυξέλλες και των περιφερειακών αξιωματικών συνδέσμων, με στόχο την αποτελεσματική διεξαγωγή της EUCAP Sahel Niger στο θέατρο των επιχειρήσεων, αναλαμβάνοντας τον συντονισμό και την καθημερινή διαχείριση της αποστολής και ακολουθώντας τις εντολές στρατηγικού επιπέδου του διοικητή μη στρατιωτικών επιχειρήσεων.
   4.   Ο Αρχηγός αποστολής είναι υπεύθυνος για την εκτέλεση του προϋπολογισμού της EUCAP SAHEL Niger. Προς τούτο, ο Αρχηγός αποστολής υπογράφει σύμβαση με την Ευρωπαϊκή Επιτροπή.
   5.   Ο αρχηγός αποστολής είναι υπεύθυνος για τον πειθαρχικό έλεγχο του προσωπικού. Όσον αφορά το αποσπασμένο προσωπικό, τυχόν πειθαρχικά μέτρα επιβάλλονται από την οικεία εθνική αρχή κατά τους εθνικούς κανόνες,από το όργανο της Ένωσης ή από την ΕΥΕΔ.
   6.   Ο Αρχηγός αποστολής εκπροσωπεί την EUCAP Sahel Niger στην περιοχή επιχειρήσεων και εξασφαλίζει την κατάλληλη προβολή της EUCAP SAHEL Niger.
   7.   Ο Αρχηγός αποστολής συντονίζεται, κατά περίπτωση, με άλλους επιτόπιους φορείς της Ένωσης. Χωρίς να θίγεται η δομή διοίκησης, ο αρχηγός αποστολής λαμβάνει επιτόπου πολιτική καθοδήγηση από τον επικεφαλής αντιπροσωπείας του Νίγηρα.
   8.   Στο πλαίσιο της μονάδας, ο Αρχηγός αποστολής μπορεί να προσφεύγει στην οικονομική συνδρομή των κρατών μελών ή τρίτων κρατών για την υλοποίηση σχεδίων που θεωρούνται ότι συμπληρώνουν κατά τρόπο συνεκτικό τις άλλες δράσεις της EUCAP Sahel Niger, αν το σχέδιο:

               α)

               προβλέπεται στο δελτίο δημοσιονομικών επιπτώσεων σχετικά με την παρούσα απόφαση, ή

               β)

               περιλαμβάνεται στη διάρκεια της EUCAP Sahel Niger στο δελτίο δημοσιονομικών επιπτώσεων κατόπιν αιτήματος του Αρχηγού αποστολής.

         Στην περίπτωση αυτή, ο Αρχηγός αποστολής συνάπτει συμφωνία με τα ενδιαφερόμενα κράτη μέλη, ρυθμίζοντας ιδίως τους ειδικούς όρους σχετικά με την απάντηση που δίδεται σε κάθε καταγγελία τρίτων περί ζημιών που προκαλούνται εξαιτίας πράξεων ή παραλείψεων του Αρχηγού αποστολής κατά τη διαχείριση των κεφαλαίων που τίθενται στη διάθεσή του από τα συνεισφέροντα κράτη μέλη.
   Τα κράτη που παρέχουν την οικονομική συνδρομή δεν μπορούν επ’ ουδενί να καθιστούν υπεύθυνους την ΕΕ ή την ΥΕ για πράξεις ή παραλείψεις που διαπράττει ο Αρχηγός αποστολής κατά τη χρησιμοποίηση των κεφαλαίων τους.
   Άρθρο 7
   Προσωπικό
   1.   Η EUCAP Sahel Niger απαρτίζεται πρωτίστως από προσωπικό που αποσπάται από τα κράτη μέλη, τα θεσμικά όργανα της Ένωσης ή την Ευρωπαϊκή Υπηρεσία Εξωτερικής Δράσης. Κάθε κράτος μέλος, θεσμικό όργανο της ΕΕ και η ΕΥΕΔ επιβαρύνεται με τις δαπάνες του προσωπικού που έχει αποσπάσει, συμπεριλαμβανομένων των ταξιδιωτικών εξόδων προς και από τον τόπο απόσπασης, των μισθών, της ιατροφαρμακευτικής περίθαλψης και των επιδομάτων πέραν των εφαρμοστέων καθημερινών αποζημιώσεων.
   2.   Εμπίπτει στην αρμοδιότητα του κράτους μέλους, του θεσμικού οργάνου της Ένωσης ή της ΕΥΕΔ να αντικρούει τυχόν αξίωση εκ μέρους του μέλους του προσωπικού ή που το αφορά και συνδέεται με την απόσπαση· εμπίπτει επίσης στην αρμοδιότητά του να προβαίνει, ενδεχομένως, σε ενέργειες κατά του αποσπασθέντος.
   3.   Η EUCAP SAHEL Niger προσλαμβάνει διεθνές και τοπικό προσωπικό με σύμβαση εργασίας εάν τα απαιτούμενα καθήκοντα δεν εκτελούνται από το αποσπασθέν προσωπικό των κρατών μελών. Κατ’ εξαίρεση, σε δεόντως αιτιολογημένες περιπτώσεις, αν δεν υπάρχουν τα απαιτούμενα προσόντα σε αιτήσεις από τα κράτη μέλη, μπορούν να προσληφθούν υπήκοοι των συμμετεχόντων τρίτων κρατών με σύμβαση εργασίας, εφόσον αυτό κρίνεται σκόπιμο.
   4.   Οι όροι εργασίας, τα δικαιώματα και οι υποχρεώσεις για το διεθνές και τοπικό προσωπικό καθορίζονται στις συμβάσεις μεταξύ του αρχηγού αποστολής και των μελών του προσωπικού.
   Άρθρο 8
   Καθεστώς της EUCAP Sahel Niger και του προσωπικού
   Το καθεστώς της EUCAP SAHEL Niger και του προσωπικού της, συμπεριλαμβανομένων ενδεχομένως των προνομίων, ασυλιών και των άλλων εγγυήσεων που απαιτούνται για την ολοκλήρωση και την εύρυθμη διεξαγωγή της EUCAP SAHEL Niger, αποτελεί αντικείμενο συμφωνίας που συνάπτεται κατ’ εφαρμογή του άρθρου 37 της ΣΕΕ και σύμφωνα με τη διαδικασία του άρθρου 218 της συνθήκης για τη λειτουργία της Ευρωπαϊκής Ένωσης.
   Άρθρο 9
   Πολιτικός έλεγχος και στρατηγική διεύθυνση
   1.   Η ΕΠΑ ασκεί, υπό την ευθύνη του Συμβουλίου και της ΥΕ, τον πολιτικό έλεγχο και τη στρατηγική καθοδήγηση της EUCAP Sahel Niger. Με την παρούσα απόφαση, το Συμβούλιο εξουσιοδοτεί την ΕΠΑ να λαμβάνει τις σχετικές αποφάσεις σύμφωνα με το άρθρο 38 τρίτη παράγραφος της ΣΕΕ. Η εξουσιοδότηση αυτή περιλαμβάνει και την εξουσία να διορίζει, κατόπιν πρότασης της ΥΕ, Αρχηγό αποστολής και να τροποποιεί την αρχική ιδέα διενέργειας των επιχειρήσεων + (CONOPS Plus) και το σχέδιο επιχειρήσεων (OPLAN). Το Συμβούλιο διατηρεί την εξουσία λήψης αποφάσεων όσον αφορά τους στόχους και τον τερματισμό της EUCAP Sahel Niger.
   2.   Η ΕΠΑ υποβάλλει έκθεση στο Συμβούλιο σε τακτά χρονικά διαστήματα.
   3.   Ο Αρχηγός Μη Στρατιωτικών Κρίσεων και ο Αρχηγός αποστολής υποβάλλουν εκθέσεις σε τακτά χρονικά διαστήματα στην ΕΠΑ για ζητήματα που εμπίπτουν στις αντίστοιχες αρμοδιότητές τους.
   Άρθρο 10
   Συμμετοχή τρίτων κρατών
   1.   Με την επιφύλαξη της αυτονομίας λήψης αποφάσεων της Ένωσης και του ενιαίου θεσμικού πλαισίου της, τρίτα κράτη καλούνται να συνεισφέρουν στην EUCAP Sahel Niger, υπό την προϋπόθεση ότι αναλαμβάνουν τα έξοδα αποστολής του προσωπικού που έχουν αποσπάσει, συμπεριλαμβανομένων των μισθών, της ασφαλιστικής κάλυψης του κινδύνου, της ημερήσιας αποζημίωσης και των εξόδων ταξιδίου προς και από το Νίγηρα και ότι συμβάλλουν στις τρέχουσες δαπάνες της EUCAP Sahel Niger, αναλόγως των αναγκών.
   2.   Τα τρίτα κράτη που συνεισφέρουν στην EUCAP Sahel Niger έχουν τα ίδια δικαιώματα και υποχρεώσεις με τα κράτη μέλη όσον αφορά την καθημερινή διαχείριση της EUCAP Sahel Niger.
   3.   Το Συμβούλιο εξουσιοδοτεί την ΕΠΑ να λαμβάνει τις συναφείς αποφάσεις αποδοχής των προτεινόμενων συνεισφορών και να συγκροτήσει Επιτροπή Συνεισφερόντων.
   4.   Οι ακριβείς λεπτομέρειες για τη συμμετοχή τρίτων κρατών περιλαμβάνονται σε συμφωνίες που συνάπτονται σύμφωνα με το άρθρο 37 της ΣΕΕ και, εφόσον απαιτείται, βάσει συμπληρωματικών τεχνικών διακανονισμών. Εάν η Ένωση και ένα τρίτο κράτος συνάψουν ή έχουν συνάψει συμφωνία που θεσπίζει πλαίσιο για τη συμμετοχή του εν λόγω τρίτου κράτους σε επιχειρήσεις διαχείρισης κρίσης της Ένωσης, οι διατάξεις της εν λόγω συμφωνίας εφαρμόζονται στο πλαίσιο της EUCAP SAHEL Niger.
   Άρθρο 11
   Ασφάλεια
   1.   Ο Διοικητής Μη Στρατιωτικών Επιχειρήσεων διευθύνει τον σχεδιασμό των μέτρων ασφαλείας του Αρχηγού της EUCAP SAHEL Niger και εξασφαλίζει την ορθή και αποτελεσματική εφαρμογή τους σύμφωνα με το άρθρο 5.
   2.   Ο Αρχηγός αποστολής είναι υπεύθυνος για την ασφάλεια της EUCAP SAHEL Niger και για την εξασφάλιση της συμμόρφωσης με τις ελάχιστες απαιτήσεις ασφάλειας που ισχύουν για την EUCAP SAHEL Niger, σύμφωνα με την πολιτική της Ένωσης για την ασφάλεια του προσωπικού που είναι αποσπασμένο εκτός ΕΕ, στα πλαίσια επιχειρήσεων δυνάμει του Τίτλου V της ΣΕΕ και των συνοδευτικών του εγγράφων.
   3.   Ο Αρχηγός αποστολής επικουρείται από έναν Αξιωματικό Ασφαλείας της αποστολής (MSO), ο οποίος αναφέρεται στον Αρχηγό αποστολής και διατηρεί στενή σχέση σε λειτουργικό επίπεδο με την ΕΥΕΔ.
   4.   Το προσωπικό της EUCAP SAHEL Niger υποβάλλεται σε υποχρεωτική εκπαίδευση για θέματα ασφάλειας πριν από την ανάληψη των καθηκόντων του, σύμφωνα με το OPLAN. Ακολουθεί επίσης τακτική επανεκπαίδευση στο θέατρο των επιχειρήσεων η οποία οργανώνεται από τον MSO.
   5.   Ο Αρχηγός αποστολής εξασφαλίζει την προστασία των διαβαθμισμένων πληροφοριών της ΕΕ σύμφωνα με την απόφαση 2011/292/ΕΕ του Συμβουλίου, της 31ης Μαρτίου 2011, σχετικά με τους κανόνες ασφαλείας για την προστασία των διαβαθμισμένων πληροφοριών της ΕΕ (1).
   Άρθρο 12
   Κέντρο Επιφυλακής
   Το Κέντρο Επιφυλακής πρέπει να ενεργοποιηθεί για την EUCAP Sahel Niger.
   Άρθρο 13
   Χρηματοδοτικές ρυθμίσεις
   1.   Το ποσό δημοσιονομικής αναφοράς που προορίζεται να καλύψει τις δαπάνες που σχετίζονται με την EUCAP Sahel Niger για τους πρώτους 12 μήνες ανέρχεται σε 8 700 000 EUR. Το ποσό δημοσιονομικής αναφοράς για τις μετέπειτα περιόδους αποφασίζεται από το Συμβούλιο.
   2.   Η διαχείριση όλων των δαπανών γίνεται σύμφωνα με τις διαδικασίες και τους κανόνες που εφαρμόζονται για τον γενικό προϋπολογισμό της Ευρωπαϊκής Ένωσης.
   3.   Επιτρέπεται να υποβάλλουν προσφορά για συμβάσεις υπήκοοι τρίτων συμμετεχουσών κρατών και υπήκοοι χωρών υποδοχής και γειτονικών χωρών. Υπό την επιφύλαξη της έγκρισης της Επιτροπής, ο Αρχηγός αποστολής μπορεί να συνάπτει τεχνικούς διακανονισμούς με τα κράτη μέλη, τα συμμετέχοντα τρίτα κράτη και άλλους διεθνείς φορείς όσον αφορά την παροχή εξοπλισμού, υπηρεσιών και εγκαταστάσεων στην EUCAP SAHEL Niger.
   4.   Οι χρηματοδοτικές ρυθμίσεις λαμβάνουν πλήρως υπόψη τις επιχειρησιακές απαιτήσεις της EUCAP SAHEL Niger, συμπεριλαμβανομένης της συμβατότητας του εξοπλισμού και της διαλειτουργικότητας των ομάδων της.
   5.   Ο Αρχηγός αποστολής προβαίνει σε πλήρη ενημέρωση της Επιτροπής, υπό την εποπτεία της οποίας τελεί, για τις δραστηριότητες που αναλαμβάνονται στο πλαίσιο της σύμβασής του.
   6.   Οι δαπάνες σχετικά με την EUCAP Sahel Niger είναι επιλέξιμες από την ημερομηνία έκδοσης της παρούσας απόφασης.
   Άρθρο 14
   Συνοχή της δράσης της Ένωσης και συντονισμός
   1.   Η ΥΕ μεριμνά για την εφαρμογή της παρούσας απόφασης και για τη συνέπειά της προς την εξωτερική δράση της ΕΕ στο σύνολό της καθώς και προς τα αναπτυξιακά προγράμματα της ΕΕ.
   2.   Με την επιφύλαξη της δομής διοίκησης, ο αρχηγός αποστολής ενεργεί σε στενό συντονισμό με την αντιπροσωπεία της Ένωσης στο Niamey για τη διασφάλιση της συνοχής της δράσης της Ένωσης στο Νίγηρα.
   3.   Ο Αρχηγός αποστολής συντονίζει στενά τις δράσεις του με τους επικεφαλής των αποστολών των κρατών μελών που έχουν παρουσία στο Νίγηρα.
   Άρθρο 15
   Δημοσιοποίηση πληροφοριών
   1.   Η ΥΕ εξουσιοδοτείται να κοινοποιεί στα τρίτα κράτη που συμμετέχουν στην παρούσα απόφαση, κατά περίπτωση και σύμφωνα με τις ανάγκες της EUCAP Sahel Niger, διαβαθμισμένες πληροφορίες της ΕΕ έως τον βαθμό «CONFIDENTIEL UE/EU CONFIDENTIAL» που έχουν παραχθεί για τους σκοπούς της EUCAP Sahel Niger, σύμφωνα με την απόφαση 2011/292/ΕΕ.
   2.   Σε περίπτωση συγκεκριμένης και άμεσης επιχειρησιακής ανάγκης, η ΥΕ εξουσιοδοτείται επίσης να γνωστοποιεί στο κράτος υποδοχής διαβαθμισμένες πληροφορίες της ΕΕ μέχρι τον βαθμό «RESTREINT UE/EU RESTRICTED» που έχουν παραχθεί για τους σκοπούς της EUCAP Sahel Niger, σύμφωνα με την απόφαση 2011/292/ΕΕ. Για τον σκοπό αυτόν θεσπίζονται ρυθμίσεις ανάμεσα στην ΥΕ και τις αρμόδιες αρχές του κράτους υποδοχής.
   3.   Η ΥΕ εξουσιοδοτείται να γνωστοποιεί στα τρίτα κράτη που συμμετέχουν στην παρούσα απόφαση μη διαβαθμισμένα έγγραφα της ΕΕ που αναφέρονται σε συσκέψεις του Συμβουλίου σχετικές με την EUCAP SAHEL Niger και εμπίπτουν στο επαγγελματικό απόρρητο, σύμφωνα με το άρθρο 6 παράγραφος 1 του εσωτερικού κανονισμού του Συμβουλίου (2).
   4.   Η ΥΕ δύναται να μεταβιβάζει τις αρμοδιότητες των παραγράφων 1-3, καθώς και τη δυνατότητα θέσπισης των ρυθμίσεων που αναφέρονται στην παράγραφο 2, σε πρόσωπα που βρίσκονται υπό την εποπτεία της, στον Διοικητή Μη Στρατιωτικών Επιχειρήσεων και/ή στον Αρχηγό αποστολής.
   Άρθρο 16
   Έναρξη ισχύος και διάρκεια
   Η παρούσα απόφαση αρχίζει να ισχύει την ημέρα της έκδοσής της.
   Θα εφαρμοσθεί για περίοδο 24 μηνών.

      Βρυξέλλες, 16 Ιουλίου 2012.

            Για το Συμβούλιο

            Ο Πρόεδρος

         Σ. ΑΛΕΤΡΑΡΗΣ

      (1)  ΕΕ L 141 της 27.5.2011, σ. 17.

      (2)  Απόφαση 2009/937/ΕΕ του Συμβουλίου της 1ης Δεκεμβρίου 2009 για την έκδοση του εσωτερικού κανονισμού του Συμβουλίου (ΕΕ L 325 της 11.12.2009, σ. 35).


Σημαντική ανακοίνωση νομικού περιεχομένου

|

31990Y0330(01)

Απόφαση αριθ. 142 της 13ης Φεβρουαρίου 1990 σχετικά με την εφαρμογή των άρθρων 73, 74 και 75 του κανονισμού (ΕΟΚ) αριθ. 1408/71

Επίσημη Εφημερίδα αριθ. C 080 της 30/03/1990 σ. 0007 - 0008

		Απόφαση αριθ. 142 της 13ης Φεβρουαρίου 1990 σχετικά με την εφαρμογή των άρθρων 73, 74 και 75 του κανονισμού (ΕΟΚ) αριθ. 1408/71(90/C 80/05)Η ΔΙΟΙΚΗΤΙΚΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ ΓΙΑ ΤΗΝ ΚΟΙΝΩΝΙΚΗ ΑΣΦΑΛΕΙΑ ΤΩΝ ΔΙΑΚΙΝΟΥΜΕΝΩΝ ΕΡΓΑΖΟΜΕΝΩΝ,Έχοντας υπόψη το άρθρο 81 στοιχείο α) του κανονισμού (ΕΟΚ) αριθ. 1408/71 της 14ης Ιουνίου 1971 του Συμβουλίου που αφορά την εφαρμογή των συστημάτων κοινωνικής ασφάλειας στους μισθωτούς εργαζόμενους, στους αυταπασχολούμενους και στα μέλη των οικογενειών τους που διακινούνται στο εσωτερικό της Κοινότητας, σύμφωνα με το οποίο χειρίζεται όλα τα διοικητικά θέματα ή τα θέματα ερμηνείας που προκύπτουν από τις διατάξεις του κανονισμού (ΕΟΚ) αριθ. 1408/71 και των μεταγενέστερων κανονισμών,έχοντας υπόψη τον κανονισμό (ΕΟΚ) αριθ. 3427/89 του Συμβουλίου της 30ής Οκτωβρίου 1989 που καθιερώνει μια ομοιόμορφη λύση για όλα τα κράτη μέλη σε σχέση με το πρόβλημα της πληρωμής των οικογενειακών παροχών στα μέλη της οικογένειας που δεν κατοικούν στο έδαφος του αρμόδιου κράτους,Εκτιμώντας ότι η απόφαση 77 της 22ας Φεβρουαρίου 1973, η οποία δημοσιεύτηκε στην Επίσημη Εφημερίδα των Ευρωπαϊκών Κοινοτήτων αριθ. C 75 της 19ης Σεπτεμβρίου 1973, έχει καταστεί περιττή μετά τη θέση σε εφαρμογή του κανονισμού (ΕΟΚ) αριθ. 3427/89 του Συμβουλίου αλλά, λαμβανομένων υπόψη των διατάξεων του κανονισμού αυτού, πρέπει να εγκριθεί μια νέα απόφαση·εκτιμώντας ότι πρέπει:α) να είναι γνωστή η ημερομηνία από την οποία ο αρμόδιος γαλλικός φορέας αρχίζει να χορηγεί οικογενειακές παροχές στους μισθωτούς εργαζόμενους, οι οποίες οφείλονται δυνάμει των άρθρων 73 και 74 του κανονισμού (ΕΟΚ) αριθ. 1408/71·β) να προσδιοριστούν οι διατάξεις που ισχύουν μέχρι αυτήν την ημερομηνία καιγ) να καθοριστεί η προθεσμία εντός της οποίας πρέπει να υποβληθούν τα τιμολόγια απόδοσης των οικογενειακών επιδομάτων, που χορηγήθηκαν στη χώρα κατοικίας των μελών της οικογένειας, στον αρμόδιο γαλλικό φορέα·εκτιμώντας, εξάλλου, ότι για την εφαρμογή των άρθρων 73 και 74 πρέπει να προβλέπονται τιμές μετατροπής των νομισμάτων που χρησιμοποιούνται·εκτιμώντας, τέλος, ότι πρέπει να καθοριστούν οι προθεσμίες παραγραφής των δικαιωμάτων για οικογενειακές παροχές βάσει των προαναφερθέντων άρθρων 73 και 74,ΑΠΟΦΑΣΙΖΕΙ:1. α) με την επιφύλαξη της ημερομηνίας έναρξης της εφαρμογής του κανονισμού (ΕΟΚ) αριθ. 3427/89, οι γαλλικές οικογενειακές παροχές που οφείλονται στους μισθωτούς εργαζόμενους δυνάμει των άρθρων 73 και 74 του κανονισμού (ΕΟΚ) αριθ. 1408/71 χορηγούνται κατόπιν αίτησης των ενδιαφερομένων από τον αρμόδιο γαλλικό φορέα σύμφωνα με τις διατάξεις του άρθρου 75 του εν λόγω κανονισμού από την 1η Απριλίου 1990.β) προσωρινά και μέχρι τις 31 Μαρτίου 1990, εξακολουθούν να ισχύουν οι διατάξεις των παλαιών άρθρων 73 παράγραφος 2, 74 παράγραφος 2 και 75 παράγραφος 2, στοιχεία α) και β) του κανονισμού (ΕΟΚ) αριθ. 1408/71, καθώς και τα παλαιά άρθρα 87 και 89 του κανονισμού (ΕΟΚ) αριθ. 574/72.Τα οικογενειακά επιδόματα που θα χορηγηθούν σύμφωνα με τις ανωτέρω διατάξεις θα αποδοθούν από τον αρμόδιο γαλλικό φορέα υπό τους όρους που καθορίζονται στο παλαιό άρθρο 75 παράγραφος 2 στοιχείο γ) του κανονισμού (ΕΟΚ) αριθ. 1408/71 και στα παλαιά άρθρα 98 και 102 παράγραφος 2 του κανονισμού (ΕΟΚ) αριθ. 574/72.γ) τα ονομαστικά τιμολόγια απόδοσης των οικογενειακών επιδομάτων που χορηγήθηκαν για τις περιόδους πριν από την 1η Απριλίου 1990 από το φορέα του τόπου κατοικίας των μελών της οικογένειας των μισθωτών εργαζομένων και των ανέργων που υπόκεινται στη γαλλική νομοθεσία πρέπει να διαβιβαστούν από το φορέα αυτό στον αρμόδιο γαλλικό φορέα πριν από την 1η Απριλίου 1992.2. Για την εφαρμογή των άρθρων 73 και 74 του κανονισμού (ΕΟΚ) αριθ. 1408/71, όταν η χορήγηση μιας ή περισσοτέρων οικογενειακών παροχών εξαρτάται από το εισόδημα, ο αρμόδιος φορέας μετατρέπει, εάν χρειαστεί, στο νόμισμά του το ποσό του εισοδήματος που πραγματοποιείται ή προέρχεται από την αλλοδαπή χρησιμοποιώντας την τιμή μετατροπής που προβλέπεται στο άρθρο 107 παράγραφος 1 του κανονισμού (ΕΟΚ) αριθ. 574/72.Η τιμή μετατροπής που λαμβάνεται υπόψη είναι η τιμή που ισχύει την τελευταία μέρα της περιόδου αναφοράς, όπως έχει καθοριστεί από τη νομοθεσία που εφαρμόζει ο αρμόδιος φορέας για την εκτίμηση του εισοδήματος.3. Όσον αφορά τις αιτήσεις για οικογενειακές παροχές, σύμφωνα με τα άρθρα 73 και 74, ισχύουν οι προθεσμίες παραγραφής που προβλέπονται από τις εθνικές νομοθεσίες. Εντούτοις, για τους εργαζόμενους που υπόκεινται στη γαλλική νομοθεσία, η προβλεπόμενη απ'αυτή διετής περίοδος παραγραφής αναστέλλεται μέχρι και τις 31 Μαρτίου 1990 και αρχίζει να ισχύει ξανά από την 1η Απριλίου 1990.4. Η παρούσα απόφαση ισχύει από την πρώτη μέρα του μήνα που ακολουθεί τη δημοσιεύσή της στην Επίσημη Εφημερίδα των Ευρωπαϊκών Κοινοτήτων.Βρυξέλλες, 13 Φεβρουαρίου 1990.Ο πρόεδρος της Διοικητικής ΕπιτροπήςE. Mc Cumiskey--------------------------------------------------


title: Απόφαση (ΚΕΠΠΑ) 2015/331 του Συμβουλίου, της 2ας Μαρτίου 2015 , για την παράταση της εντολής του ειδικού εντεταλμένου της Ευρωπαϊκής Ένωσης στο Αφγανιστάν

text:
               3.3.2015

               EL

               Επίσημη Εφημερίδα της Ευρωπαϊκής Ένωσης

               L 58/66

         ΑΠΌΦΑΣΗ (ΚΕΠΠΑ) 2015/331 ΤΟΥ ΣΥΜΒΟΥΛΊΟΥ
   της 2ας Μαρτίου 2015
   για την παράταση της εντολής του ειδικού εντεταλμένου της Ευρωπαϊκής Ένωσης στο Αφγανιστάν
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για την Ευρωπαϊκή Ένωση, και ιδίως το άρθρο 33 και το άρθρο 31 παράγραφος 2,
   Έχοντας υπόψη την πρόταση της Ύπατης Εκπροσώπου της Ένωσης για θέματα εξωτερικής πολιτικής και πολιτικής ασφαλείας,
   Εκτιμώντας τα ακόλουθα:

               (1)

               Στις 22 Ιουλίου 2013, το Συμβούλιο εξέδωσε την απόφαση 2013/393/ΚΕΠΠΑ (1) για τον διορισμό του κ. Franz-Michael SKJOLD MELLBIN ως Ειδικού Εντεταλμένου της Ευρωπαϊκής Ένωσης (ΕΕΕΕ) στο Αφγανιστάν. Η εντολή του ΕΕΕΕ λήγει στις 28 Φεβρουαρίου 2015.

               (2)

               Η θητεία του ΕΕΕΕ θα πρέπει να παραταθεί για οκτώ μήνες.

               (3)

               Ο ΕΕΕΕ θα εκτελέσει την εντολή του εν μέσω μιας κατάστασης η οποία ενδέχεται να επιδεινωθεί και η οποία θα μπορούσε να παρακωλύσει την επίτευξη των στόχων της εξωτερικής δράσης της Ένωσης, όπως ορίζονται στο άρθρο 21 της Συνθήκης,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Ειδικός Εντεταλμένος της Ευρωπαϊκής Ένωσης
   H εντολή του κ. Franz-Michael SKJOLD MELLBIN ως ΕΕΕΕ στο Αφγανιστάν παρατείνεται μέχρι τις 31 Οκτωβρίου 2015. Το Συμβούλιο μπορεί να αποφασίσει ότι η εντολή του ΕΕΕΕ θα λήξει ενωρίτερα, βάσει αξιολόγησης της Επιτροπής Πολιτικής και Ασφάλειας (ΕΠΑ) και κατόπιν πρότασης της Υπάτης Εκπροσώπου της Ένωσης για θέματα εξωτερικής πολιτικής και πολιτικής ασφαλείας (ΥΕ).
   Άρθρο 2
   Στόχοι πολιτικής
   Ο ΕΕΕΕ εκπροσωπεί την Ένωση και προωθεί τους στόχους πολιτικής της Ένωσης στο Αφγανιστάν, σε στενή συνεργασία με τους αντιπροσώπους των κρατών μελών στο Αφγανιστάν. Ειδικότερα, ο ΕΕΕΕ:

               α)

               συμβάλλει στην υλοποίηση της κοινής δήλωσης ΕΕ-Αφγανιστάν, της στρατηγικής της ΕΕ στο Αφγανιστάν για την περίοδο 2014-16·

               β)

               υποστηρίζει τον πολιτικό διάλογο Ένωσης –Αφγανιστάν·

               γ)

               στηρίζει τον κεντρικό ρόλο των Ηνωμένων Εθνών (ΗΕ) στο Αφγανιστάν, με ιδιαίτερη έμφαση στη συμβολή για τον καλύτερο συντονισμό της διεθνούς βοήθειας, προάγοντας έτσι την εφαρμογή των Ανακοινώσεων των Διασκέψεων της Βόννης, του Σικάγου,του Τόκιο και του Λονδίνου καθώς και των συναφών αποφάσεων των ΗΕ.

         Άρθρο 3
   Εντολή
   Προκειμένου να εκπληρώσει την εντολή του, ο ΕΕΕΕ, σε στενή συνεργασία με τους αντιπροσώπους των κρατών μελών στο Αφγανιστάν:

               α)

               προωθεί τις απόψεις της Ένωσης για την πολιτική διαδικασία και τις εξελίξεις στο Αφγανιστάν·

               β)

               διατηρεί στενή επαφή με τους σχετικούς θεσμούς του Αφγανιστάν και υποστηρίζει την ανάπτυξή τους, ιδίως της Κυβέρνησης και του Κοινοβουλίου, καθώς και των τοπικών αρχών. Η επαφή θα πρέπει επίσης να διατηρείται με άλλες αφγανικές πολιτικές ομάδες και άλλους ενδιαφερόμενους παράγοντες στο Αφγανιστάν, και ιδίως τους οικείους παράγοντες της κοινωνίας των πολιτών·

               γ)

               διατηρεί στενή επαφή με τους ενδιαφερόμενους διεθνείς και περιφερειακούς παράγοντες στο Αφγανιστάν, και κυρίως με τον Ειδικό Αντιπρόσωπο του Γενικού Γραμματέα των ΗΕ και τον ανώτερο μη στρατιωτικό αντιπρόσωπο της Οργάνωσης της Συνθήκης του Βορείου Ατλαντικού (ΝΑΤΟ) και άλλους βασικούς εταίρους και οργανισμούς·

               δ)

               ενημερώνει για την πρόοδο που σημειώνεται όσον αφορά την επίτευξη των στόχων της κοινής δήλωσης ΕΕ-Αφγανιστάν, της στρατηγικής της ΕΕ στο Αφγανιστάν για την περίοδο 2014-16, και των Ανακοινώσεων των Διασκέψεων της Βόννης, του Σικάγου, του Τόκιο και του Λονδίνου, ιδίως στους ακόλουθους τομείς:

                           i)

                           δημιουργία μη στρατιωτικών υποδομών, ιδίως σε υπο-εθνικό επίπεδο,

                           ii)

                           χρηστή διακυβέρνηση και δημιουργία θεσμών απαιτουμένων για την ύπαρξη κράτους δικαίου, ιδίως ανεξάρτητη δικαιοσύνη,

                           iii)

                           εκλογικές και συνταγματικές μεταρρυθμίσεις,

                           iv)

                           μεταρρυθμίσεις στον τομέα της ασφάλειας, μεταξύ άλλων με την ενίσχυση δικαστικών θεσμών και του κράτους δικαίου, του εθνικού στρατού και της αστυνομίας, και ειδικότερα με την ανάπτυξη της μη στρατιωτικής αστυνομίας,

                           v)

                           προώθηση της οικονομικής ανάπτυξης, ιδίως μέσω της γεωργίας και της αγροτικής ανάπτυξης,

                           vi)

                           τήρηση των διεθνών υποχρεώσεων του Αφγανιστάν στον τομέα των ανθρώπινων δικαιωμάτων, συμπεριλαμβανομένου του σεβασμού των δικαιωμάτων των ατόμων που ανήκουν σε μειονότητες και των δικαιωμάτων των γυναικών και των παιδιών,

                           vii)

                           σεβασμός των δημοκρατικών αρχών και του κράτους δικαίου,

                           viii)

                           προώθηση της συμμετοχής των γυναικών στη δημόσια διοίκηση, στην κοινωνία των πολιτών και, σύμφωνα με την απόφαση 1325(2000) του Συμβουλίου Ασφαλείας των ΗΕ, στην ειρηνευτική διαδικασία,

                           ix)

                           τήρηση των διεθνών υποχρεώσεων του Αφγανιστάν, μεταξύ άλλων με τη συνεργασία στις διεθνείς προσπάθειες για την καταπολέμηση της τρομοκρατίας, της παράνομης διακίνησης ναρκωτικών και της εμπορίας ανθρώπων, καθώς και της διάδοσης όπλων μαζικής καταστροφής και συναφούς υλικού,

                           x)

                           διευκόλυνση της ανθρωπιστικής βοήθειας και της εύρυθμης επιστροφής των προσφύγων και των εκτοπισθέντων στο εσωτερικό της χώρας, και

                           xi)

                           ενίσχυση της αποτελεσματικότητας της παρουσίας και των δραστηριοτήτων της Ένωσης στο Αφγανιστάν και συμβολή στην κατάρτιση των τακτικών εκθέσεων προόδου εφαρμογής της στρατηγικής της ΕΕ στο Αφγανιστάν για την περίοδο 2014-16, όπως έχει ζητηθεί από το Συμβούλιο·

               ε)

               συμμετέχει ενεργά σε τοπικά σώματα συντονισμού, όπως το μικτό συμβούλιο συντονισμού και παρακολούθησης, και, παράλληλα, ενημερώνει πλήρως τα μη συμμετέχοντα κράτη μέλη σχετικά με αποφάσεις που λαμβάνονται στα επίπεδα αυτά·

               στ)

               παρέχει συμβουλές σχετικά με τη συμμετοχή και τις θέσεις της Ένωσης στο πλαίσιο διεθνών διασκέψεων που αφορούν το Αφγανιστάν·

               ζ)

               αναλαμβάνει ενεργό ρόλο στην προώθηση της περιφερειακής συνεργασίας μέσω σχετικών πρωτοβουλιών, συμπεριλαμβανομένων της διαδικασίας της Κωνσταντινούπολης και της Περιφερειακής Οικονομικής Διάσκεψης για το Αφγανιστάν (RECCA)·

               η)

               συμβάλλει στην εφαρμογή της πολιτικής της Ένωσης στον τομέα των ανθρώπινων δικαιωμάτων και των κατευθυντήριων γραμμών της ΕΕ για τα ανθρώπινα δικαιώματα, ιδίως όσον αφορά τις γυναίκες και τα παιδιά στις πληττόμενες από συγκρούσεις περιοχές, ειδικότερα με την παρακολούθηση και τον εξορθολογισμό των εξελίξεων από αυτήν την άποψη·

               θ)

               παρέχει, εφόσον χρειάζεται, στήριξη σε μια ειρηνευτική διαδικασία χωρίς αποκλεισμούς και υπό την καθοδήγηση του ιδίου του Αφγανιστάν, η οποία να οδηγεί σε πολιτική λύση συνεπή προς τις «κόκκινες γραμμές» που συμφωνήθηκαν κατά τη Διάσκεψη της Βόννης.

         Άρθρο 4
   Εκτέλεση της εντολής
   1.   Ο ΕΕΕΕ είναι υπεύθυνος για την εκτέλεση της εντολής και ενεργεί υπό την εξουσία της ΥΕ.
   2.   Η ΕΠΑ διατηρεί προνομιούχο δεσμό με τον ΕΕΕΕ και είναι το κύριο σημείο επαφής του ΕΕΕΕ με το Συμβούλιο. Η ΕΠΑ παρέχει στον ΕΕΕΕ στρατηγική καθοδήγηση και πολιτική κατεύθυνση στο πλαίσιο της εντολής, με την επιφύλαξη των εξουσιών της ΥΕ.
   3.   Ο ΕΕΕΕ εργάζεται σε πλήρη συντονισμό με την Ευρωπαϊκή Υπηρεσία Εξωτερικής Δράσης (ΕΥΕΔ) και τα αρμόδια τμήματα αυτής.
   Άρθρο 5
   Χρηματοδότηση
   1.   Το ποσό δημοσιονομικής αναφοράς που προορίζεται να καλύψει τις δαπάνες που απορρέουν από την εντολή του ΕΕΕΕ, για το χρονικό διάστημα από την 1η Μαρτίου 2015 έως τις 31 Οκτωβρίου 2015, ανέρχεται σε 3 975 000 EUR.
   2.   Η διαχείριση των δαπανών γίνεται σύμφωνα με τις διαδικασίες και τους κανόνες που εφαρμόζονται στον γενικό προϋπολογισμό της Ένωσης.
   3.   Η διαχείριση των δαπανών αποτελεί αντικείμενο σύμβασης μεταξύ του ΕΕΕΕ και της Επιτροπής. Ο ΕΕΕΕ είναι υπόλογος στην Επιτροπή για όλες τις δαπάνες.
   Άρθρο 6
   Σύσταση και σύνθεση της ομάδας
   1.   Εντός των ορίων της εντολής του και των αντίστοιχων διαθέσιμων οικονομικών μέσων, ο ΕΕΕΕ είναι υπεύθυνος για τη σύσταση ομάδας. Η ομάδα περιλαμβάνει την εμπειρογνωμοσύνη σε ειδικά ζητήματα πολιτικής, όπως απαιτεί η εντολή. Ο ΕΕΕΕ ενημερώνει πάραυτα και τακτικά το Συμβούλιο και την Επιτροπή για τη σύνθεση της ομάδας.
   2.   Τα κράτη μέλη, τα θεσμικά όργανα της Ένωσης και η ΕΥΕΔ μπορούν να προτείνουν την απόσπαση προσωπικού στην υπηρεσία του ΕΕΕΕ. Οι αποδοχές του εν λόγω αποσπασμένου προσωπικού καλύπτονται από το κράτος μέλος, το σχετικό θεσμικό όργανο της Ένωσης ή την ΕΥΕΔ, αντιστοίχως. Οι Εμπειρογνώμονες που αποσπώνται από τα κράτη μέλη στα θεσμικά όργανα της Ένωσης ή στην ΕΥΕΔ μπορούν επίσης να τοποθετηθούν στην υπηρεσία του ΕΕΕΕ. Το διεθνές συμβασιούχο προσωπικό έχει την ιθαγένεια ενός κράτους μέλους.
   3.   Όλο το αποσπασμένο προσωπικό τελεί υπό τη διοικητική εξουσία του αποστέλλοντος κράτους μέλους, του αποστέλλοντος θεσμικού οργάνου της Ένωσης ή της ΕΥΕΔ και εκτελεί τα καθήκοντά του και ενεργεί υπέρ των συμφερόντων της εντολής του ΕΕΕΕ.
   Άρθρο 7
   Προνόμια και ασυλίες του ΕΕΕΕ και του προσωπικού του
   Τα προνόμια, οι ασυλίες και οι λοιπές εγγυήσεις που απαιτούνται για την ολοκλήρωση και την ομαλή λειτουργία της αποστολής του ΕΕΕΕ και των μελών του προσωπικού του συμφωνούνται με τη χώρα υποδοχής, ανάλογα με την περίπτωση. Τα κράτη μέλη και η ΕΥΕΔ παρέχουν κάθε απαιτούμενη υποστήριξη για τον σκοπό αυτόν.
   Άρθρο 8
   Ασφάλεια των διαβαθμισμένων πληροφοριών της ΕΕ
   Ο ΕΕΕΕ και το προσωπικό της ομάδας του, τηρούν τις αρχές ασφαλείας και τις στοιχειώδεις προδιαγραφές που θεσπίσθηκαν με την απόφαση 2013/488/ΕΕ του Συμβουλίου (2).
   Άρθρο 9
   Πρόσβαση στις πληροφορίες και υλικοτεχνική στήριξη
   1.   Τα κράτη μέλη, η Επιτροπή και η Γενική Γραμματεία του Συμβουλίου μεριμνούν ώστε να παρέχεται πρόσβαση στον ΕΕΕΕ σε κάθε σχετική πληροφορία.
   2.   Οι αντιπροσωπίες της Ένωσης και/ή τα κράτη μέλη παρέχουν, εφόσον χρειάζεται, υλικοτεχνική υποστήριξη στην περιοχή.
   Άρθρο 10
   Ασφάλεια
   Σύμφωνα με την πολιτική της Ένωσης σχετικά με την ασφάλεια του προσωπικού που αναπτύσσεται εκτός της Ένωσης και εκτελεί επιχειρησιακά καθήκοντα δυνάμει του Τίτλου V της Συνθήκης, ο ΕΕΕΕ λαμβάνει κάθε ευλόγως εφαρμόσιμο μέτρο, σύμφωνα με την εντολή του και ανάλογα με την κατάσταση της ασφάλειας στη γεωγραφική περιοχή που υπάγεται στη σφαίρα ευθύνης του, για την ασφάλεια του συνόλου του προσωπικού υπό την άμεση εξουσία του, ιδίως δε:

               α)

               καταρτίζει ειδικό σχέδιο ασφάλειας, βάσει καθοδήγησης της ΕΥΕΔ, το οποίο περιλαμβάνει ειδικά υλικά, οργανωτικά και διαδικαστικά μέτρα ασφάλειας, που διέπουν τη διαχείριση της ασφάλειας κινήσεων του προσωπικού προς την γεωγραφική περιοχή, καθώς και εντός αυτής, καθώς και τη διαχείριση συμβάντων που αφορούν την ασφάλεια, σχέδιο έκτακτης ανάγκης και εκκένωσης των γραφείων της αποστολής·

               β)

               εξασφαλίζει ότι όλο το προσωπικό που αναπτύσσεται εκτός της Ένωσης διαθέτει ασφαλιστική κάλυψη έναντι υψηλού κινδύνου, όπως απαιτείται λόγω των συνθηκών στη γεωγραφική περιοχή·

               γ)

               μεριμνά ώστε όλα τα μέλη της ομάδας του ΕΕΕΕ που αναπτύσσονται εκτός της Ένωσης, συμπεριλαμβανομένου του προσωπικού που προσλαμβάνεται επί τόπου, να έχουν λάβει την κατάλληλη κατάρτιση όσον αφορά την ασφάλεια πριν ή μόλις φθάσουν στη γεωγραφική περιοχή, με βάση τις διαβαθμίσεις κινδύνου που έχουν ορισθεί για την περιοχή αυτήν·

               δ)

               μεριμνά για την εφαρμογή όλων των εγκεκριμένων συστάσεων που έχουν διατυπωθεί στα πλαίσια των τακτικών αξιολογήσεων ασφάλειας και υποβάλλει στο Συμβούλιο, στην ΥΕ και στην Επιτροπή γραπτές εκθέσεις για την εφαρμογή τους και για άλλα ζητήματα ασφάλειας στο πλαίσιο των εκθέσεων προόδου και των εκθέσεων σχετικά με την εκτέλεση της εντολής.

         Άρθρο 11
   Υποβολή στοιχείων
   Ο ΕΕΕΕ υποβάλλει τακτικά εκθέσεις στην ΥΕ και στην ΕΠΑ. Ο ΕΕΕΕ υποβάλλει επίσης εκθέσεις, ανάλογα με τις ανάγκες, στις ομάδες εργασίας του Συμβουλίου. Οι τακτικές εκθέσεις διανέμονται μέσω του δικτύου COREU. Ο ΕΕΕΕ δύναται να υποβάλει εκθέσεις προς το Συμβούλιο Εξωτερικών Υποθέσεων. Σύμφωνα με το άρθρο 36 της Συνθήκης, ο ΕΕΕΕ μπορεί να συμμετέχει στη συνοπτική ενημέρωση του Ευρωπαϊκού Κοινοβουλίου.
   Άρθρο 12
   Συντονισμός
   1.   Ο ΕΕΕΕ συμβάλλει στην ενότητα, τη συνέπεια και την αποτελεσματικότητα της δράσης της Ένωσης και επιδιώκει να εξασφαλίσει ότι όλα τα μέσα της Ένωσης και οι δράσεις των κρατών μελών αναλαμβάνονται με συνέπεια για την επίτευξη των στόχων πολιτικής της Ένωσης. Οι δραστηριότητες του ΕΕΕΕ συντονίζονται με εκείνες της Επιτροπής, καθώς και με την αντιπροσωπία της Ένωσης στο Πακιστάν. Ο ΕΕΕΕ ενημερώνει τακτικά τις αποστολές των κρατών μελών και τις αντιπροσωπίες της Ένωσης.
   2.   Επιτόπου, διατηρείται στενή επαφή με τους αρχηγούς αποστολής των κρατών μελών και τους αρχηγούς των αντιπροσωπειών της Ένωσης. Καταβάλλουν κάθε δυνατή προσπάθεια προκειμένου να επικουρούν τον ΕΕΕΕ κατά την εκτέλεση της εντολής. Ο ΕΕΕΕ παρέχει στον επικεφαλής της Αστυνομικής Αποστολής της ΕΕ στο Αφγανιστάν (EUPOL AFGHANISTAN) επιτόπια πολιτική καθοδήγηση. Ο ΕΕΕΕ και ο διοικητής μη στρατιωτικών επιχειρήσεων διαβουλεύονται μεταξύ τους, ανάλογα με την περίπτωση. Ο ΕΕΕΕ διατηρεί επίσης επαφές επί τόπου με άλλους διεθνείς και περιφερειακούς παράγοντες.
   Άρθρο 13
   Συνδρομή σε σχέση με αξιώσεις
   Ο ΕΕΕΕ και το προσωπικό του παρέχουν συνδρομή με τη χορήγηση στοιχείων για να ανταποκριθούν σε τυχόν αξιώσεις και υποχρεώσεις που απορρέουν από τις εντολές των προηγουμένων ΕΕΕΕ στο Αφγανιστάν και παρέχουν διοικητική συνδρομή και πρόσβαση στους οικείους φακέλους για τους σκοπούς αυτούς.
   Άρθρο 14
   Επανεξέταση
   Η υλοποίηση της παρούσας απόφασης και η συνοχή της με άλλες συμβολές της Ένωσης στην περιοχή υπόκεινται σε τακτική επανεξέταση. Ο ΕΕΕΕ υποβάλλει στο Συμβούλιο, στην ΥΕ, και στην Επιτροπή συγκεφαλαιωτική έκθεση για την εκτέλεση της εντολής μέχρι τις 31 Αυγούστου 2015.
   Άρθρο 15
   Θέση σε ισχύ
   Η παρούσα απόφαση αρχίζει να ισχύει την ημερομηνία της έκδοσής της.
   Εφαρμόζεται από την 1η Μαρτίου 2015.

      Βρυξέλλες, 2 Μαρτίου 2015.

            Για το Συμβούλιο

            Η Πρόεδρος

         D. REIZNIECE-OZOLA

      (1)  Απόφαση 2013/393/ΚΕΠΠΑ του Συμβουλίου, της 22ας Ιουλίου 2013, για την τροποποίηση της απόφασης 2013/382/ΚΕΠΠΑ σχετικά με την παράταση της εντολής του ειδικού εντεταλμένου της Ευρωπαϊκής Ένωσης στο Αφγανιστάν (ΕΕ L 198 της 23.7.2013, σ. 47).

      (2)  Απόφαση 2013/488/ΕΕ του Συμβουλίου, της 23ης Σεπτεμβρίου 2013, σχετικά με τους κανόνες ασφαλείας για την προστασία των διαβαθμισμένων πληροφοριών της ΕΕ (ΕΕ L 274 της 15.10.2013, σ. 1).


title: Απόφαση 2012/281/ΚΕΠΠΑ του Συμβουλίου, της 29ης Μαΐου 2012 , στο πλαίσιο της Ευρωπαϊκής Στρατηγικής Ασφάλειας προς υποστήριξη της πρότασης της Ένωσης για ένα διεθνή κώδικα συμπεριφοράς για τις δραστηριότητες στο διάστημα

text:
               30.5.2012

               EL

               Επίσημη Εφημερίδα της Ευρωπαϊκής Ένωσης

               L 140/68

         ΑΠΌΦΑΣΗ 2012/281/ΚΕΠΠΑ ΤΟΥ ΣΥΜΒΟΥΛΊΟΥ
   της 29ης Μαΐου 2012
   στο πλαίσιο της Ευρωπαϊκής Στρατηγικής Ασφάλειας προς υποστήριξη της πρότασης της Ένωσης για ένα διεθνή κώδικα συμπεριφοράς για τις δραστηριότητες στο διάστημα
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για την Ευρωπαϊκή Ένωση, και ιδίως το άρθρο 26 παράγραφος 2,
   Έχοντας υπόψη την πρόταση της ύπατης εκπροσώπου της Ένωσης για θέματα εξωτερικής πολιτικής και πολιτικής ασφαλείας,
   Εκτιμώντας τα ακόλουθα:

               (1)

               Οι δραστηριότητες στο διάστημα επεκτείνονται και η σημασία τους είναι τεράστια. Το διάστημα αποτελεί πόρο για όλες τις χώρες του κόσμου. Οι χώρες που δεν έχουν ακόμη διαστημικές δραστηριότητες, θα αποκτήσουν στο μέλλον. Προς τούτο, η Ένωση θεωρεί ότι η ενίσχυση της ασφάλειας των δραστηριοτήτων στο διάστημα συνιστά σημαντικό στόχο, που θα συμβάλει στην ανάπτυξη και την ασφάλεια των κρατών. Ο στόχος αυτός αποτελεί μέρος της πολιτικής της Ένωσης για το διάστημα.

               (2)

               Στις 12 Δεκεμβρίου 2003, το Ευρωπαϊκό Συμβούλιο υιοθέτησε Ευρωπαϊκή Στρατηγική Ασφάλειας, στην οποία εντοπίζονται παγκόσμιες προκλήσεις και απειλές και ζητείται μια διεθνής τάξη που θα βασίζεται στο δίκαιο και σε μια αποτελεσματική πολυμερή προσέγγιση, καθώς και σε διεθνείς θεσμούς που θα λειτουργούν σωστά.

               (3)

               Η Ευρωπαϊκή Στρατηγική Ασφάλειας αναγνωρίζει τον Χάρτη των Ηνωμένων Εθνών ως το θεμελιώδες πλαίσιο των διεθνών σχέσεων και τάσσεται υπέρ της ενίσχυσης των Ηνωμένων Εθνών ώστε να μπορούν να ανταποκρίνονται στις ευθύνες τους και να δρουν αποτελεσματικά. Η Ένωση εργάζεται για την επίτευξη υψηλού βαθμού συνεργασίας σε όλους τους τομείς των διεθνών σχέσεων με σκοπό, μεταξύ άλλων, τη διαφύλαξη της ειρήνης, την πρόληψη των συγκρούσεων και την ενίσχυση της διεθνούς ασφάλειας, σύμφωνα με τους σκοπούς και τις αρχές του Χάρτη των Ηνωμένων Εθνών.

               (4)

               Η Ένωση είναι προσηλωμένη στην ανάπτυξη και στην υλοποίηση μέτρων διαφάνειας και οικοδόμησης εμπιστοσύνης ως μέσου για την επίτευξη ενισχυμένης ασφάλειας στον τομέα του διαστήματος. Η Ένωση είναι επίσης ιδιαίτερα ευαίσθητη όσον αφορά τα διαστημικά υπολείμματα, ανεξάρτητα από την προέλευσή τους, και τον κίνδυνο που συνιστούν για τις παρούσες και για τις μελλοντικές δραστηριότητες.

               (5)

               Στις 18 Σεπτεμβρίου 2007, η Ένωση, στην απάντησή της στο ψήφισμα 61/75 της Γενικής Συνέλευσης των Ηνωμένων Εθνών της 6ης Δεκεμβρίου 2006, τόνισε ότι εθελοντικοί «οδικοί κανόνες» για τις δραστηριότητες στο διάστημα που θα στηρίζουν τις βέλτιστες πρακτικές μεταξύ των φορέων που δραστηριοποιούνται στο διάστημα, θα εξυπηρετούσαν αυτόν τον σκοπό.

               (6)

               Στα συμπεράσματά του στις 8-9 Δεκεμβρίου 2008, το Συμβούλιο τάχθηκε υπέρ του πρώτου σχεδίου για ένα διεθνή κώδικα συμπεριφοράς για τις δραστηριότητες στο διάστημα, στον οποίο τα κράτη θα συμμετείχαν σε εθελοντική βάση και θα περιλαμβάνονταν μέτρα για τη διαφάνεια και την οικοδόμηση εμπιστοσύνης, ως βάση για τις διαβουλεύσεις με βασικές τρίτες χώρες που αναπτύσσουν δραστηριότητα στο διάστημα ή έχουν συμφέροντα σε διαστημικές δραστηριότητες, με σκοπό τη σύνταξη κειμένου που θα είναι αποδεκτό από την πλειονότητα των χωρών.

               (7)

               Έπειτα από διαβουλεύσεις με τις σημαντικότερες χώρες που δραστηριοποιούνται στον τομέα του διαστήματος, η Ένωση εκπόνησε αναθεωρημένη έκδοση του σχεδίου κώδικα συμπεριφοράς με βάση την οποία το Συμβούλιο ανέθεσε, στις 27 Σεπτεμβρίου 2010, στην ύπατη εκπρόσωπο της Ένωσης για θέματα εξωτερικής πολιτικής και πολιτικής ασφαλείας, να διεξαγάγει περαιτέρω και ευρύτερες διαβουλεύσεις,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Για να υποστηρίξει την πρότασή της για διεθνή κώδικα συμπεριφοράς για τις δραστηριότητες στο διάστημα, η Ένωση επιδιώκει τους ακόλουθους στόχους:

               —

               διαβουλεύσεις με κράτη τα οποία είτε δραστηριοποιούνται σε θέματα διαστήματος είτε όχι ακόμη, με σκοπό να συζητήσει μαζί τους την πρόταση και να συγκεντρώσει τις απόψεις τους,

               —

               να λάβει τη στήριξη εμπειρογνωμόνων για τη διαδικασία ανάπτυξης ενός διεθνούς κώδικα συμπεριφοράς για τις δραστηριότητες στο διάστημα.

         Άρθρο 2
   1.   Εν προκειμένω, τα σχέδια που πρέπει να υποστηριχθούν από την Ένωση θα καλύπτουν τις ακόλουθες συγκεκριμένες δραστηριότητες:

               α)

               Δραστηριότητες προβολής: προαγωγή της πρότασης για διεθνή κώδικα συμπεριφοράς για τις δραστηριότητες στο διάστημα.

               β)

               Διοργάνωση τριών (κατ’ ανώτατο όριο) πολυμερών συναντήσεων εμπειρογνωμόνων για να συζητήσουν την πρόταση για διεθνή κώδικα συμπεριφοράς.

               γ)

               Συντονισμός κοινοπραξίας μη κυβερνητικών εμπειρογνωμόνων.

         2.   Τα εν λόγω σχέδια και οι συγκεκριμένες δραστηριότητες περιγράφονται λεπτομερώς στο παράρτημα.
   Άρθρο 3
   1.   Ο ύπατος εκπρόσωπος της Ένωσης για θέματα εξωτερικής πολιτικής και πολιτικής ασφαλείας («ύπατος εκπρόσωπος») είναι υπεύθυνος για την εφαρμογή της παρούσας απόφασης.
   2.   Η τεχνική υλοποίηση των σχεδίων που αναφέρονται στο άρθρο 2 εκτελείται από το Ινστιτούτο ερευνών των Ηνωμένων Εθνών για τον αφοπλισμό («UNIDIR»). Το UNIDIR εκτελεί αυτά τα καθήκοντα υπό την ευθύνη του ύπατου εκπροσώπου. Για τον λόγο αυτό, ο ύπατος εκπρόσωπος θα προβεί στις δέουσες ρυθμίσεις με το UNIDIR.
   Άρθρο 4
   1.   Το ποσό δημοσιονομικής αναφοράς για την εφαρμογή των σχεδίων που αναφέρονται στο άρθρο 2 ανέρχεται σε 1 490 000 EUR.
   2.   Η διαχείριση των δαπανών που χρηματοδοτούνται από το οριζόμενο στην παράγραφο 1 ποσό γίνεται σύμφωνα με τις διαδικασίες και τους κανόνες της Ένωσης που εφαρμόζονται επί του γενικού προϋπολογισμού της Ένωσης.
   3.   Η Επιτροπή εποπτεύει την ορθή υλοποίηση της συνεισφοράς της Ένωσης που αναφέρεται στην παράγραφο 1. Προς τον σκοπό αυτό, η Επιτροπή συνάπτει χρηματοδοτική συμφωνία με το UNIDIR. Η συμφωνία ορίζει ότι το UNIDIR εξασφαλίζει ότι η προβολή της συνεισφοράς της Ένωσης είναι ανάλογη του ύψους της.
   4.   Η Επιτροπή επιδιώκει να συνάψει τη χρηματοδοτική συμφωνία που αναφέρεται στην παράγραφο 3 το ταχύτερο δυνατόν μετά την έναρξη ισχύος της παρούσας απόφασης. Ενημερώνει το Συμβούλιο για τυχόν δυσκολίες στη διαδικασία και για την ημερομηνία σύναψης της χρηματοδοτικής συμφωνίας.
   Άρθρο 5
   1.   Ο ύπατος εκπρόσωπος υποβάλλει έκθεση στο Συμβούλιο σχετικά με την εφαρμογή της παρούσας απόφασης βάσει τακτικών εκθέσεων που εκπονεί το UNIDIR. Οι εκθέσεις αυτές αποτελούν τη βάση για την αξιολόγηση από το Συμβούλιο.
   2.   Η Επιτροπή παρέχει πληροφορίες σχετικά με τις χρηματοδοτικές πτυχές της υλοποίησης των σχεδίων που αναφέρονται στο άρθρο 2.
   Άρθρο 6
   Η παρούσα απόφαση αρχίζει να ισχύει από την ημέρα έκδοσής της.
   Η παρούσα απόφαση λήγει 18 μήνες μετά την ημερομηνία σύναψης της χρηματοδοτικής συμφωνίας που αναφέρεται στο άρθρο 4 παράγραφος 3, ή έξι μήνες μετά την ημερομηνία έκδοσής της, σε περίπτωση που δεν έχει συναφθεί χρηματοδοτική συμφωνία εντός της εν λόγω περιόδου.

      Βρυξέλλες, 29 Μαΐου 2012.

            Για το Συμβούλιο

            Ο Πρόεδρος

         N. WAMMEN

      ΠΑΡΑΡΤΗΜΑ ΣΤΗΝ ΑΠΟΦΑΣΗ ΤΟΥ ΣΥΜΒΟΥΛΙΟΥ ΠΡΟΣ ΥΠΟΣΤΗΡΙΞΗ ΤΗΣ ΠΡΟΤΑΣΗΣ ΤΗΣ ΕΝΩΣΗΣ ΓΙΑ ΕΝΑ ΔΙΕΘΝΗ ΚΩΔΙΚΑ ΣΥΜΠΕΡΙΦΟΡΑΣ ΓΙΑ ΤΙΣ ΔΡΑΣΤΗΡΙΟΤΗΤΕΣ ΣΤΟ ΔΙΑΣΤΗΜΑ
      1.   Γενικό πλαίσιο και στόχοι

      Οι δραστηριότητες στο διάστημα επεκτείνονται, η δε σημασία τους είναι τεράστια. Το διάστημα αποτελεί πόρο για όλες τις χώρες του κόσμου. Οι χώρες που δεν έχουν ακόμη διαστημικές δραστηριότητες, θα αποκτήσουν στο μέλλον. Η Ένωση θεωρεί, συνεπώς, ότι είναι αναγκαίο να υπάρξει περισσότερη ασφάλεια στο διάστημα και πιστεύει ότι μια πραγματιστική και βαθμιαία διαδικασία μπορεί να συντελέσει στην επίτευξη αυτού του στόχου. Η Ένωση είναι προσηλωμένη στην ανάπτυξη και στην υλοποίηση μέτρων διαφάνειας και οικοδόμησης εμπιστοσύνης ως μέσου για την επίτευξη ενισχυμένης ασφάλειας και προστασίας στον τομέα του διαστήματος. Η Ένωση είναι επίσης ιδιαίτερα ευαίσθητη όσον αφορά τον κίνδυνο που συνιστούν τα διαστημικά υπολείμματα για τις παρούσες και για τις μελλοντικές δραστηριότητες.
      Στις 18 Σεπτεμβρίου 2007, η Ένωση, στην απάντησή της στο ψήφισμα 61/75 της Γενικής Συνέλευσης των Ηνωμένων Εθνών της 6ης Δεκεμβρίου 2006, τόνισε ότι εθελοντικοί «οδικοί κανόνες» για τις δραστηριότητες στο διάστημα, που θα στηρίζουν τις βέλτιστες πρακτικές μεταξύ των φορέων που δραστηριοποιούνται στο διάστημα, θα εξυπηρετούσαν αυτόν τον στόχο.
      Στα συμπεράσματά του στις 8-9 Δεκεμβρίου 2008, το Συμβούλιο της Ευρωπαϊκής Ένωσης τάχθηκε υπέρ του πρώτου σχεδίου για έναν διεθνή κώδικα συμπεριφοράς για τις δραστηριότητες στο διάστημα, στον οποίο τα κράτη θα συμμετείχαν σε εθελοντική βάση και περιλαμβάνονταν μέτρα για τη διαφάνεια και την οικοδόμηση εμπιστοσύνης, ως βάση για τις διαβουλεύσεις με βασικές τρίτες χώρες που αναπτύσσουν δραστηριότητα στο διάστημα ή έχουν συμφέροντα σε διαστημικές δραστηριότητες, με σκοπό τη σύνταξη κειμένου που θα είναι αποδεκτό από την πλειονότητα των χωρών. Έπειτα από διαβουλεύσεις με τις σημαντικότερες χώρες που δραστηριοποιούνται στον τομέα του διαστήματος, η Ένωση εκπόνησε αναθεωρημένη έκδοση του σχεδίου κώδικα συμπεριφοράς με βάση την οποία το Συμβούλιο της Ευρωπαϊκής Ένωσης ανέθεσε, στις 27 Σεπτεμβρίου 2010, στην ύπατη εκπρόσωπο της Ένωσης για θέματα εξωτερικής πολιτικής και πολιτικής ασφαλείας, να διεξαγάγει περαιτέρω και ευρύτερες διαβουλεύσεις.
      Για την υποστήριξη της πρότασης της Ένωσης για έναν διεθνή κώδικα συμπεριφοράς για τις δραστηριότητες στο διάστημα και για την υλοποίηση της εντολής που δόθηκε στην ύπατη εκπρόσωπο, η Ένωση επιδιώκει τους ακόλουθους στόχους:

                  —

                  διαβουλεύσεις με όσο το δυνατόν περισσότερες χώρες, οι οποίες είτε δραστηριοποιούνται σε θέματα διαστήματος είτε όχι ακόμη, με σκοπό να συζητήσει μαζί τους την πρόταση και να συγκεντρώσει τις απόψεις τους, ειδικότερα χάρη στη διοργάνωση μιας ή περισσοτέρων (τριών κατ’ ανώτατο όριο) πολυμερών συναντήσεων εμπειρογνωμόνων για να συζητήσουν αυτή την πρωτοβουλία,

                  —

                  στήριξη από εμπειρογνώμονες της διαδικασία ανάπτυξης ενός διεθνούς κώδικα συμπεριφοράς για τις δραστηριότητες στο διάστημα.

            Η δράση της Ένωσης καθοδηγείται από τις ακόλουθες αρχές:

                  α)

                  η αναγνώριση της σημασίας που έχει η οικοδόμηση μακροπρόθεσμης βιωσιμότητας, η προβλεψιμότητα και η βελτίωση της ασφάλειας στο περιβάλλον του διαστήματος,

                  β)

                  η ανάγκη για επίτευξη συναντίληψης και εξεύρεσης κοινών τόπων,

                  γ)

                  η σημασία της προσχώρησης, σε εθνικό ή περιφερειακό επίπεδο, σε οιονδήποτε μελλοντικό διεθνή κώδικα συμπεριφοράς για δραστηριότητες στο διάστημα.

            2.   Σχέδια

      2.1.   Σχέδιο 1: Δραστηριότητες προβολής: Διευκόλυνση της πρότασης για διεθνή κώδικα συμπεριφοράς για τις δραστηριότητες στο διάστημα

      2.1.1.   Σκοπός του σχεδίου

      Μέσω της διοργάνωσης σεμιναρίων σε περιφερειακό/υποπεριφερειακό επίπεδο, να αναληφθεί η δέσμευση των διεθνών φορέων που ενδιαφέρονται για διεθνή κώδικα συμπεριφοράς για διάδοση των υπαρχουσών γνώσεων και κατανόηση των αξιωμάτων του προτεινόμενου διεθνούς κώδικα συμπεριφοράς.
      2.1.2.   Αποτελέσματα του σχεδίου

                  α)

                  Αύξηση της ευαισθητοποίησης, των γνώσεων και της κατανόησης όσον αφορά τον προτεινόμενο διεθνή κώδικα συμπεριφοράς και τις υπό εξέλιξη διαδικασίες ανάπτυξής του.

                  β)

                  Βελτίωση του κλίματος ώστε να υπάρξει πολιτική πρόοδος.

                  γ)

                  Καλύτερος εντοπισμός, από τα ενδιαφερόμενα μέρη, τομέων για τους οποίους υπάρχει συμφωνία ως προς την ανάγκη βελτίωσης της ασφάλειας στο διάστημα και συμφωνία για την περαιτέρω πορεία.

                  δ)

                  Βελτίωση της συνεργασίας μεταξύ ενδιαφερομένων μερών.

                  ε)

                  Προσδιορισμός των αναγκών για επίταση των εθνικών και περιφερειακών δραστηριοτήτων προκειμένου να ενισχυθεί η ανάπτυξη διεθνούς κώδικα συμπεριφοράς σχετικά με τις δραστηριότητες στο διάστημα.

            2.1.3.   Περιγραφή του σχεδίου

                  α)

                  Εξετάζεται η υλοποίηση (μέχρι 6) περιφερειακών ή υποπεριφερειακών σεμιναρίων (με μέχρι 30 συμμετέχοντες), ενδεχομένως σε συνεργασία με διεθνείς, περιφερειακούς ή εθνικούς οργανισμούς, κυβερνητικούς ή μη.

                  β)

                  Συγκέντρωση και υποβολή των αποτελεσμάτων στην Ένωση και σε άλλα ενδιαφερόμενα μέρη αναλόγως του περιεχομένου τους, μεταξύ άλλων με ηλεκτρονικά μέσα.

            2.2.   Σχέδιο 2: Συμβουλευτική υποστήριξη στον ύπατο εκπρόσωπο κατά τη διάρκεια συναντήσεων/διαβουλεύσεων με κράτη

      2.2.1.   Σκοπός του σχεδίου

                  α)

                  Να παράσχει στην Ένωση εκτενείς πληροφορίες και ανάλυση των θέσεων και των κατευθύνσεων των πιθανών ενδιαφερομένων μερών για διεθνή κώδικα συμπεριφοράς·

                  β)

                  για την υποστήριξη/προετοιμασία/παρακολούθηση των διαβουλεύσεων του ύπατου εκπροσώπου, διοργάνωση συντονισμένης εκστρατείας για ατομικές διαβουλεύσεις με βασικούς ενδιαφερομένους·

                  γ)

                  αξιολόγηση των σχολίων που έχουν συγκεντρωθεί χάρη στη συμμετοχή στις διαβουλεύσεις του ύπατου εκπροσώπου.

            2.2.2.   Αποτελέσματα του σχεδίου

                  α)

                  Γραπτές αξιολογήσεις για την καλύτερη δυνατή συμμετοχή πιθανών ενδιαφερομένων για διεθνή κώδικα συμπεριφοράς·

                  β)

                  γραπτές αξιολογήσεις των σχολίων που έχουν συγκεντρωθεί και των προτάσεων για αναθεώρηση των κειμένων·

                  γ)

                  γραπτές συμβολές για την ή τις πολυμερείς συναντήσεις εμπειρογνωμόνων.

            2.2.3.   Περιγραφή του σχεδίου

                  α)

                  Προετοιμασία εγγράφων/μελετών προς υποστήριξη/προετοιμασία/παρακολούθηση των διαβουλεύσεων του ύπατου εκπροσώπου και της ή των πολυμερών συναντήσεων εμπειρογνωμόνων.

                  β)

                  Συντονισμένη εκστρατεία για επιμέρους διαβουλεύσεις με βασικούς ενδιαφερομένους:

                              —

                              Έως 20 ατομικές συναντήσεις και ενημερώσεις.

                              —

                              Συντονισμός των συμβολών στη διαδικασία, συμπεριλαμβανομένων των ηλεκτρονικών μέσων.

                              —

                              Η επιλογή των κρατών και των οργανώσεων για τον συντονισμό αυτόν θα γίνεται βάσει του επιπέδου της δέσμευσης που έχουν αναλάβει για θέματα ασφάλειας στο διάστημα, παλαιότερων δεσμεύσεων σχετικά με την πρόταση για διεθνή κώδικα συμπεριφοράς, καθώς και του ρόλου που έχουν διαδραματίσει στη διευκόλυνση της διπλωματικής προόδου συνολικά, σε περιφερειακό και διεθνές επίπεδο.

                  γ)

                  Συγκέντρωση και υποβολή των αποτελεσμάτων στον ύπατο εκπρόσωπο και σε άλλα ενδιαφερόμενα μέρη, όπως ενδείκνυται, μεταξύ άλλων με ηλεκτρονικά μέσα.

            2.3.   Σχέδιο 3: Διοργάνωση έως τριών πολυμερών συναντήσεων εμπειρογνωμόνων για να συζητηθεί η πρόταση για έναν διεθνή κώδικα συμπεριφοράς

      2.3.1.   Σκοπός του σχεδίου

      Να συναθροίσει εμπειρογνώμονες που θα συζητήσουν την πρόταση για έναν διεθνή κώδικα συμπεριφοράς.
      2.3.2.   Αποτελέσματα του σχεδίου

                  α)

                  Δημιουργία ενός φόρουμ συζητήσεων για την πρόταση για έναν διεθνή κώδικα συμπεριφοράς.

                  β)

                  Πρόοδος σε διπλωματικό επίπεδο για την προώθηση των συζητήσεων για έναν διεθνή κώδικα συμπεριφοράς.

            2.3.3.   Περιγραφή του σχεδίου

      Διοργάνωση έως τριών πολυμερών συναντήσεων εμπειρογνωμόνων με 160 το πολύ συμμετέχοντες στους πρώτους 16 μήνες του σχεδίου.

                  —

                  Προτείνεται η πρώτη από αυτές τις συναντήσεις να πραγματοποιηθεί στην Ευρώπη και οι δύο επόμενες συναντήσεις να λάβουν χώρα εκτός Ευρώπης. Την απόφαση θα λάβει ο ύπατος εκπρόσωπος κατόπιν προτάσεων που θα υποβάλει το UNIDIR.

                  —

                  Τη διάρθρωση, το θεματολόγιο και τους συμμετέχοντες θα αποφασίσει ο ύπατος εκπρόσωπος κατόπιν προτάσεων που θα υποβάλει το UNIDIR.

            2.4.   Σχέδιο 4: Συντονισμός κοινοπραξίας μη κυβερνητικών εμπειρογνωμόνων

      2.4.1.   Σκοπός του σχεδίου

                  α)

                  Να συγκροτήσει μια μικρή κοινοπραξία έως 10 συμμετέχοντες, εμπειρογνώμονες εγνωσμένου κύρους, οι οποίοι θα συμβάλουν στη διαδικασία εκπόνησης ενός διεθνούς κώδικα συμπεριφοράς.

                  β)

                  Να συγκεντρώσει διαδικτυακά πόρους για τον συντονισμό της εν λόγω κοινοπραξίας.

                  γ)

                  Να παράσχει τους αναγκαίους πόρους επικούρησης ώστε να υποστηριχθεί η κατανόηση του κώδικα συμπεριφοράς και να προαχθούν οι δραστηριότητες και τα αποτελέσματα των σχεδίων ένα και δύο.

            2.4.2.   Αποτελέσματα του σχεδίου

                  α)

                  Ενίσχυση των συμβολών βασικών διεθνών, περιφερειακών και εθνικών εμπειρογνωμόνων για έναν διεθνή κώδικα συμπεριφοράς.

                  β)

                  Ανάπτυξη ενός ηλεκτρονικού φόρουμ για τον συντονισμό των συμβολών και των συζητήσεων των εμπειρογνωμόνων.

                  γ)

                  Ανάπτυξη ενός ηλεκτρονικού φόρουμ για υποστήριξη των πολυμερών συναντήσεων που προβλέπονται στο σχέδιο δύο.

                  δ)

                  Ανάπτυξη του αναγκαίου ηλεκτρονικού και λοιπού υλικού προβολής.

            2.4.3.   Περιγραφή του σχεδίου

                  α)

                  Προσδιορισμός, συντονισμός και αναζήτηση συμβολών από κατάλληλους εμπειρογνώμονες στην ασφάλεια του διαστήματος:

                              —

                              Ο ύπατος εκπρόσωπος θα αποφασίζει την ένταξη ως μέλους στην κοινοπραξία, με βάση προτάσεις που του υποβάλλει το UNIDIR

                  β)

                  Ανάπτυξη νέου ηλεκτρονικού φόρουμ για τον συντονισμό των συμβολών της κοινοπραξίας:

                              —

                              Το φόρουμ θα είναι σχεδιασμένο κατά τρόπον ώστε να μπορεί να φιλοξενήσει πόρους προς υποστήριξη του σχεδίου δύο.

                  γ)

                  Διοργάνωση μέχρι 8 συναντήσεων προκειμένου να συζητούνται οι σχετικές με τον κώδικα συμπεριφοράς εξελίξεις και οι συμβολές της κοινοπραξίας, χρησιμοποιώντας, μεταξύ άλλων, ηλεκτρονικά μέσα και εικονοτηλεδιασκέψεις και τηλεδιασκέψεις.

                  δ)

                  Συγκέντρωση των αποτελεσμάτων και υποβολή τους στον ύπατο εκπρόσωπο και σε άλλα ενδιαφερόμενα μέρη, όπως ενδείκνυται, μεταξύ άλλων με ηλεκτρονικά μέσα.

                  ε)

                  Ανάπτυξη μέσων προβολής.

            3.   Διαδικαστικές πτυχές και συντονισμός

      Την εφαρμογή των σχεδίων θα ξεκινήσει διευθύνουσα επιτροπή που θα έχει ως στόχο τον καθορισμό διαδικασιών και λεπτομερών τρόπων συνεργασίας. Η διευθύνουσα επιτροπή εξετάζει τακτικά την εφαρμογή των σχεδίων, τουλάχιστον ανά εξάμηνο, μεταξύ άλλων με ηλεκτρονικά μέσα και με εικονοτηλεδιασκέψεις και τηλεδιασκέψεις.
      Η διευθύνουσα επιτροπή θα απαρτίζεται από αντιπροσώπους του ύπατου εκπροσώπου και του UNIDIR.
      Η συμμετοχή κρατικών και μη κρατικών παραγόντων στις πολυμερείς συνεδριάσεις εμπειρογνωμόνων θα συντονίζεται από το UNIDIR.
      Ο ύπατος εκπρόσωπος θα αποφασίζει τον τόπο διεξαγωγής και τη διάρθρωση των εργαστηρίων και των συναντήσεων για το σχέδιο αυτό, κατόπιν προτάσεως που υποβάλλει το UNIDIR στη διευθύνουσα επιτροπή.
      4.   Εκθέσεις και αξιολόγηση

      Στο τέλος του πρώτου έτους του σχεδίου, το UNIDIR υποβάλλει στον ύπατο εκπρόσωπο έκθεση για την πορεία και για τα οικονομικά του στοιχεία, επιδιώκοντας η υποβολή να συμπίπτει με τα χρονοδιαγράμματα υποβολής εκθέσεων των Ηνωμένων Εθνών.
      Το UNIDIR υποβάλλει στον ύπατο εκπρόσωπο τελική έκθεση με την ολοκλήρωση του σχεδίου.
      Οι εκθέσεις προόδου και περιγραφής της κατάστασης που συντάσσει το UNIDIR, οι δημοσιεύσεις, τα δελτία τύπου και οι επικαιροποιήσεις ανακοινώνονται στον ύπατο εκπρόσωπο και στην Ευρωπαϊκή Επιτροπή, όπως και όποτε εκδίδονται.
      5.   Διάρκεια

      Η εκτιμώμενη διάρκεια υλοποίησης αυτού του σχεδίου ανέρχεται σε 18 μήνες.
      Όλα τα συστατικά στοιχεία των συναντήσεων πρέπει να έχουν συγκεντρωθεί τρεις μήνες πριν από το τέλος του σχεδίου, ώστε να υπάρχει αρκετός χρόνος για να μπορεί να πραγματοποιηθεί η ανάλυση εντός της περιόδου εφαρμογής.
      6.   Δικαιούχοι

      Όλα τα κράτη μέλη των ΗΕ, ειδικότερα τα κράτη που αναπτύσσουν διαστημικές δραστηριότητες.
      Μη κυβερνητικά ενδιαφερόμενα μέρη, συμπεριλαμβανομένης της κοινωνίας των πολιτών και της βιομηχανίας.
      7.   Εκπρόσωποι τρίτων μερών

      Προκειμένου να προαχθεί η περιφερειακή οικειοποίηση του διεθνούς κώδικα συμπεριφοράς για δραστηριότητες στο διάστημα, η συμμετοχή εμπειρογνωμόνων από χώρες μη μέλη της Ένωσης, συμπεριλαμβανομένων των προερχομένων από σχετικούς περιφερειακούς και διεθνείς οργανισμούς, μπορεί να χρηματοδοτείται από την παρούσα απόφαση.
      Η συμμετοχή του UNIDIR σε όλα τα εργαστήρια και τις συναντήσεις που συνδέονται με την παρούσα απόφαση θα χρηματοδοτείται.
      8.   Φορέας υλοποίησης

      Η τεχνική εφαρμογή της παρούσας απόφασης του Συμβουλίου θα ανατεθεί στο UNIDIR.
      Το UNIDIR θα συνεργάζεται, κατά περίπτωση, με θεσμικούς φορείς, όπως οι περιφερειακές οργανώσεις, ομάδες προβληματισμού, οι ΜΚΟ και ο βιομηχανικός κλάδος.
      Για την υλοποίηση της παρούσας απόφασης θα απαιτηθεί πρόσθετο προσωπικό.